Эркак билан қўл бериб сўрашишдан бош тортган муслима судда ютиб чиқди – mulkdor.com\nAugust 17 2018, 06:08 АхлоқЖамиятЖаҳонИнсон ҳуқуқлариҚадриятлар\nАлхўжа хоним ўзига ўхшаган бошқаларнинг ҳақларини ҳам тамсил қилишини айтган.\nЭркак киши билан қўл бериб сўрашишдан бош тортгани учун ишга қабул қилинмаган швециялик муслима судда ютиб чиқиб, иш берувчидан товон ундиришга муваффақ бўлди.\nШвециянинг меҳнат масалалари бўйича суди компанияни аёлни таҳқирлашда айблаб, Алхўжа хонимга ундан $4,350 миқдоридаги товон пули ундириб берган.\nМусулмон динига эътиқод қилувчи баъзи одамлар қарши жинс вакиллари билан жисмонан алоқа қилмасликка интиладилар.\nҚўл бериб сўрашиш эса Европада илдизи узоқ асрларга бориб тақалувчи анъанадир. Бироқ Европанинг аксар давлатларидаги қонунлар компаниялар ва мансабдор шахсларга одамларнинг жинсига қараб турлича муомалада бўлишни ман этиши мумкин.\nСудда 24 ёшли Алхўжа хонимни ҳимоя қилган Швециянинг дискриминация масалалари бўйича омбудсман идораси суднинг қарорида «ишга жойлашувчининг манфаатлари, ўз танасига эгалик ҳуқуқи ва давлатнинг диний эркинликни сақлашдаги аҳамияти» ҳисобга олинганини маълум қилади.\nСуд нега бундай қарор олди?\nАлхўжа хоним ишга жойлашмоқчи бўлган таржимонлик компанияси ўз ходимларига эркак ва аёлга тенг муносабатда бўлиш мажбурияти юклатилгани ҳамда жинсий фарқ важ асосида бир ходимининг бошқалар билан қўл бериб сўрашишдан бош тортишига йўл қўя олмаслигини иддао қилган.\nАммо дискриминация масалалари бўйича омбудсман Алхўжа хоним кўксига қўл қўйиб, салом бериш орқали эркаку аёлни хафа қилмасликка интилганини таъкидлаган.\nСуд эса компаниянинг ходимларидан иккала жинс вакилларига ҳам тенг муносабатда бўлишни талаб қилишга ҳаққи борлигини тан олган, бироқ бу ҳуқуқ фақат қўл бериб сўрашишни талаб қилиш кўринишида бўлмаслиги лозимлигини маълум қилган.\nСуд Алхўжа хонимнинг диний сабаблар асосида қўл бериб сўрашишдан бош тортиш ҳуқуқи Инсон Ҳуқуқлари бўйича Европа Конвенцияси томонидан кафолатланган эканлигини айтиб, компаниянинг ходимларидан жинсларга тенг муносабатда бўлишни бундай усулда талаб қилиши мусулмонлар манфаатларига зид, деган қарорга келган.\nБироқ ҳакамлар ушбу иш бўйича якдил фикрга кела олмаган – уларнинг уч нафари Алхўжа хоним даъвосини дастаклаган бўлса, иккитаси бунга қарши овоз берган.\nАлхўжа хоним нима дейди?\nСуддан сўнг Би-би-си билан суҳбатлашган Алхўжа хоним доим ҳақлигига чин дилдан ишонган нарса учун курашишдан тўхтамаслик муҳимлигига ишонганини айтади.\n«Мен Аллоҳга ишонаман. Швецияда бундай эътиқодли одамларни учратиш қийин… ва бошқаларга зарарим тегмаётган экан, одамлар мени боримча қабул қилишлари лозим.»\n«Менинг мамлакатимда… эркак ва аёлга турлича муносабатда бўла олмайсиз. Мен буни ҳурмат қиламан. Шу сабабдан на аёл, на эркак билан қўл бериб сўрашмайман. Мен бир вақтнинг ўзида ҳам диним талаблари, ҳам мамлакатим қонун-қоидаларига бўйсуниб яшай оламан.»


“Ислом давлати”га молиявий ëрдам берганликда айбланган қозоғистонлик АҚШда 15 йилга қамалди\nНью-Йоркнинг Бруклин мавзесида яшаб келган 22 яшар Аҳрор Саидахметов “Ислом давлати” экстремистик гуруҳига молиявий ëрдам беришга уринганликда айбдор деб топилди ва 15 йиллик қамоққа ҳукм этилди.\nНью-Йорк прокуратураси ходималрининг билдиришича¸ қамоқ жазоси ўтаб бўлинганидан сўнг Саидахметов АҚШ ҳудудидан чиқариб юборилади.\nСаидахметов 2015 йил февраль ойида Нью-Йоркнинг Жон Кеннеди халқаро аэропортида қўлга олинган олти шахсдан биридир.\nИстанбулга учиб кетиш олдидан ушлаган бу шахслар¸ прокурорларга кўра¸ Туркия орқали Сурияга ўтиб¸ у ерда “Ислом давлати” сафига қўшилиш режасида бўлган.\nОктябрь ойида Саидахметов билан ҳибсга олинган ўзбекистонлик Абдурасул Жўрабоев 15 йилга озодликдан маҳрум қилинган эди.\nУшланганлардан яна бири Аброр Ҳабибов 2017 йил августида "Ислом давлати" террор гуруҳига ёрдам беришни режалаганлик юзасидан билдирилган айбловларни тан олди.\nНью-Йорк аэропортида ушланган яна икки ўзбекистонлик Дилҳаёт Қосимов ва Акмал Зокиров ҳозирча Нью Йорк ҳибсхонасида суд ҳукмини кутмоқда.


"Тоттенхэм"нинг собиқ ҳужумчиси янги мавсумни "Манчестер Юнайтед"да бошлаши мумкин\n7 август, 2019, 11:10 299\nТеглар:Фернандо Льоренте | Тоттенхэм | Манчестер Юнайтед\nУнга А Сериядан ҳам қизиқишлар бор.\n"Манчестер Юнайтед" клуби испаниялик ҳужумчи Фернандо Льорентега жиддий қизиқиш билдира бошлади. Бу ҳақда италиялик журналист Жанлуки Ди Марцио хабар тарқатмоқда.\nЮқоридаги манбаага кўра “қизил иблислар” 34 ёшли футболчини жамоадан кетиши кутилаётган Ромелу Лукаку ўрнига муносиб ўринбосар сифатида қарашмоқда.\nЭслатиб ўтамиз, Льорентенинг сўнгги жамоаси “Тоттенхэм” клуби бўлган эди. Жорий ёз унинг “шпорлар” билан шартномаси якунланди ва у айни дамда эркин агент ҳисобланади. Унга шунингдек “Рома”дан ҳам қизиқишлар мавжуд.\nМаълумот учун, Льоренте ўтган мавсум 35та ўйинда майдонга тушди ва ўз ҳисобига 8та гол ҳамда 5та голли узатма ёздириб қўйишга эришди. У шунингдек "Атлетик", "Ювентус", "Севилью" ва "Суонси" жамоаларида ҳам тўп сурган.\n"Тоттенхэм" Эриксенни қанчага сотмоқчи?\nЭриксен "Манчестер Юнайтед"га ўтишга рози бўлди\n"Тоттенхэм"нинг собиқ ҳужумчисига А Сериянинг 2 та клуби даъвогарлик қилмоқда


Япониянинг Sharp компанияси эгаси билан гаплаша оладиган телефонни сотувга чиқарди\nЯпониянинг Sharp компанияси сунъий интеллектга эга телефон-роботни сотувга чиқарди. Телефон эгаси билан суҳбатлаша олади. Бу ҳақда “ТАСС” хабар бермоқда.\nАппаратнинг узунлиги 19,5 сантиметр ва оғирлиги 390 граммни ташкил этади. У овоз билан бошқарилади. Суҳбат мобайнида у секин-аста эгасининг қизиқишлари ва одатлари билан танишиб боради ва шунга мос равишда ҳаракат қилади.\nМасалан, телефон-робот ўзи мустақил равишда об-ҳаво маълумоти ва теледастурлар тартиби билан таништиради. Ёки ким қўнғироқ қилаётганини маълум қилади. Аппарат мустақил равишда айрим қўнғироқларни бекор қилиши мумкин.\nМел Гибсон ороли\nДэвид Копперфильднинг шахсий ороли


Катта ёшдагиларни ўқитиш ва таълим бериш биринчи бор "Таълим тўғрисида" ги янги қонунга киритилди\n2020 йил 23 сентябрда Ўзбекистон Республикаси Президенти "Таълим тўғрисида" ги янги қонунни имзолади. Ушбу тадбир мамлакат таълим тизими ривожланишининг янги босқичини бошлаб беради, чунки биринчи марта таълим тўғрисидаги қонун "Катта ёшдагиларни ўқитиш ва таълим бериш" ва "бутун ҳаёт давомида таълим олиш" каби тушунчаларни қамраб олди.\n2020 йил 23 сентябрда Ўзбекистон Республикаси Президенти "Таълим тўғрисида" ги янги қонунни имзолади. Ушбу тадбир мамлакат таълим тизими ривожланишининг янги босқичини бошлаб беради, чунки биринчи марта таълим тўғрисидаги қонун "Катта ёшдагиларни ўқитиш ва таълим бериш" ва "бутун ҳаёт давомида таълим олиш" каби тушунчаларни қамраб олди.\nҚонуннинг 4. моддасида, таълим соҳасидаги асосий тамойиллар қатори, масалар, "таълим устуворлигининг тан олиниши; таълим олиш шаклини танлаш эркинлиги; таълим соҳасида камситишларга йўл қўймаслик ...", енди бутун ҳаёт давомида таълим ўзининг муносиб ўрнини эгаллади. Қонун жинси, ирқи, миллати, тили, дини, ижтимоий келиб чиқиши, эътиқоди, шахсий ва ижтимоий мавқеидан қатъи назар, таълим олиш учун тенг ҳуқуқларни кафолатлайди (5-модда).\nБиринчи марта Ўзбекистоннинг "Таълим тўғрисида" ги қонунида "Катта ёшдагиларни ўқитиш ва уларга таълим бериш" (КЁЎТБ) 19-моддаси пайдо бўлди, унда КЁЎТБ "бутун умр давомида ўрганишнинг марказий таркибий қисмлари" деб эътироф этилган бўлиб, "жамият ҳаётида ва меҳнат фаолиятида катта ёшдагиларни иштирок этишини таъминлашга қаратилган барча шаклларини ўз ичига олади, шунингдек расмий, норасмий ва информал ўқитиш жараёнларининг бутун мажмуини қамраб олади" деб ёзилган.\nКўп йиллар давомида DVV International UNESCO ва маҳаллий шериклар билан биргаликда КЁЎТБни алоҳида таълим соҳаси сифатида қонунчилик томонидан тан олиниши масалаларини кўтариб чиқди. 2003 йилдан буён минтақавий ва республика конференциялари, давра суҳбатлари ва семинарлари ушбу масалага бағишланган бўлиб, улар Ўзбекистонда КЁЎТБ ва бутун ҳаёт давомида ўрганиш олиш бўйича тавсиялар билан якунланди.\n2018 йилда, "Таълим тўғрисида" ги қонуннинг янги таҳририни ишлаб чиқиш учун давлат даражасида ишчи гуруҳ тузилганда, унда КЁЎТБ бўйича бўлиб бўлиши кераклиги шубҳасиз эди. DVV International ушбу ишчи гуруҳ аъзоларига қонун лойиҳасида КЁЎТБ ва бутун умр давомида ўрганишни акс эттириш бўйича маслаҳат ёрдамини кўрсатди.\nКЁЎТБ ва бутун ҳаёт давомида ўрганиш секторини тан олиш билан боғлиқ кўплаб тавсиялар қабул қилинган қонунда акс этганидан жуда мамнунмиз. DVV Internationalнинг Ўзбекистондаги кейинги фаолияти янги қонунни амалга оширишга қаратилган ташаббусларни қўллаб-қувватлашга йўналтирилади.


“Ютишнинг битта йўли – ўйнамаслик” — тотализатор қурбонлари - 19 Августа 2021 - Блог - WWW.SHERLAR.ORG - SMS SHERLAR, SEVGI SHERLARI, YANGI\nГлавная » 2021 » Август » 19 » “Ютишнинг битта йўли – ўйнамаслик” — тотализатор қурбонлари\n"Қарз сўраб бормаган одамим қолмади. Аёл бошим билан пул топиш учун ҳатто қинғир йўллар ҳам хаёлимга келарди...” "Эсласам, ўзимдан нафратланиб кетаман: ёлғон кетидан ёлғонлар тўқиб, дўстларидан қандай айрилиб қолганини ҳам билмай қоларкан киши...”\nОнлайн қимор ва спорт ўйинларига пул тикиб бойлик орттиришга қизиқиш нафақат ёшлар, балки ўрта ёшдагилар орасида ҳам кенг ёйиляпти. "Ҳаётий ҳикоялар” рукнида бу ўйинларга берилиб, нафақат пул ютқазган, балки яқин инсонлари билан муносабатлари ҳам дарз кетган икки ҳамюртимиз кечмишини тақдим этади.\n"Болаларим ризқини қиморга тикканимдан жуда афсусланаман”\n— Мен воҳа вилоятларидан бирида, марказдан унча узоқ бўлмаган туманда яшайман. Ёлғиз онаман, бир ўғлим ва икки қизим бор. Чеварлик орқасидан кунимиз ўтади. Шу меҳнатим билан болаларимнинг уст-бошини бутлаб бировдан кам қилмай тарбия бериб келардим...\nБир неча ой аввал танишларим 1XBET деб номланувчи футбол ўйинларига пул тикиладиган, яна бошқа ўйинлар орқали осон пул топиш мумкин бўлган ўйин ҳақида айтиб беришди, кейин телефонимда шу ўйинни ўзлари ўйнаб кўришни илтимос қилди. Аввалига уларга ишонганим сабаб ўйнашларига қўйиб бердим. Баъзи пайт ўйинларини ўзим ҳам кузатиб турдим. Дастлаб омади келиб турдими билмадим, икки-уч марта марта ютди, кейин тўсатдан каттароқ сумма ютқазди ва асабийлаша бошлади. Кейинги куни қарзи олиб келиб яна тикди, яна ютқазди.\nТомоша қила туриб, ўзим ҳам қизиқиб кетгандим. Чунки бирпасда 300-400 минг сўмли бўлиш ҳаммага ҳам ёқади-да. Ҳалиги танишларим олган қарзини тўлашга қийналиб юрган пайт уларнинг номидан кириб ўйнадим. Қарасам бинойидай, ютяпман. Икки марта пул тикдим ва иккаласида ҳам ютиб чиқдим. Ва танишимнинг қарзини тўлашга ҳарна ёрдам деб бериб юбордим. У эса шу бўйича қайтиб телефонимни ҳам сўрамади, ўйин ҳам ўйнамади. Лекин шу орада мени анчайин қизиқтириб кетгани қолди.\nМен тотализатор деб аталмиш бу ўйин мантиғини унчалик ҳам тушунмасам-да, ўйнайвердим: омади келган ютади, омад чопмаса пулларини ҳавога сочади деб юрардим. Бунинг қимор экани хаёлимнинг бир чеккасига келмаганди, оддий лотерея-ку, кундалик ҳаётда ҳам шундай ўйинлар ўйналади, қолаверса, телевидениеда ҳам лотерея ўйинлари кўрсатилади-ку, дея қилаётган ишим нималигидан бехабар юрар эдим.\nТанишларимда бўлган ҳолат менда ҳам такрорланди: кичикроқ суммаларни ютганимдан сўнг кўпроқ пул тикмоқчи бўлдим ва тўсатдан 10 млн сўм атрофида ютқаздим. Кейин кетган пулни қайтариб оламан деб ўйин ичига янада кириб кетдим. Атрофдагилар, яқин танишларим мени ўйинга жудаям берилиб кетганимни кўриб, бу ўйиндан биров ҳали барака топмаганини айтиб мени қайтармоқчи бўлишди.\nМен эса ҳар хил усулда ўйнаб кўришда давом этар, баъзида ютиб, баъзида ютқазар эдим. Энди нафақат ўйинларга пул тикардим, балки бошқа ўйинларда ўзимни синаб кўрдим, карта, казино – ўйинларнинг бошқа турлари, хуллас ҳаммасига қизиқиб ўйнадим. Лекин ҳамон ўйиндан маъно тополмасдим. Чунки сал каттароқ сумма ютаётсам телефоним қотиб қоларди ва ютиб турган ўйинни ютқазиб қўярдим. Англадимки, катта суммани ютишга бермайди. Кичикроқ суммаларни мисол учун 400-500 минг сўмни ютиш осон, лекин икки уч марта шундай ўйнаб кейин тўхтатмоқчи бўлсам, блокка тиқишди. Натижада жаҳлим чиқиб янада ўйинга шўнғиб боравердим.\nЎтган 8 ой ичида қарз сўраб бормаган бирор яқин одамим қолмади. Ҳа деса ўғлимни ўқишига керак бўлиб қолди дейман ёки бировдан қарз олгандим, шуни қайтармоқчи эдим, дейман – ўйинга берилиш ҳар кимга ҳар қандай ёлғонни тўқиб бўлса-да, пул ундиришга олиб келарди. Энг ёмони ҳатто ўғлимнинг контракти учун йиғиб келган пулимни ҳам шу ўйинга тикиб ютқазиб қўйдим.\nАкаларим менга нима бўлаётганини тушунмасди, оиламга ҳеч бундай кўп пул сарф бўлишини англай олмай ҳалак эдилар. Менинг руҳий ҳолатимда ҳам ўзгариш сезиларди, тоқатсизлик, гап кўтармаслик, жазава – булар менда ўтган илк ҳолатлар эди.\nБир ёқдан оиламда фарзандларим тарбияси қаровсиз, бир ёқдан иш жойимда ҳам тайин йўқ, тинимсиз жанжаллашар, ҳар ўн кунда янги жойга кўчар эдим. Гулдай ҳунарим орқали топганимда барака йўқ, қўлимга пул тушган кун борки "ставка” қилишга шошардим.\nБу ўйин ҳақида билмаган одам уни шунчалик сеҳрли нарсамидики ўйнамасдан шарт тўхтатиб қўя қолмаса, дейиши мумкин. Билмадим, балки баъзи одамлар бордир, бир марта ютқазиб боре деб ташлаб кетадиган. Лекин менда бир томондан мағлуб бўлмасликка ички исён, иккинчи томондан шунча ютқазган пулларимни қайтариб олиш туйғуси яна ва яна ўйинни ўйнашга ундарди. Барибир ютаман, деб ўйлардим. Афсуски... менга ўхшаганлар оз бўлмаса керак.\nҚайтиш. Мени шу ўйинни ўйнашдан қайтарган кун ва ўша кун рўй берган воқеа учун беҳад шукроналар айтаман. Чунки ўзим учун кулминация нуқтасига келиб бўлгандим. Гарчи аёл бошим билан бўлса-да, пул топиш учун турли қинғир йўллар хаёлимга келарди, менимча, айни шу ҳолат менинг кулминациям эди. Ортиқ бу давом этиши керак эмасди.\nШу хаёллар ичида юрарканман, яна бир оғир мушкулот остида қолдим. Кичик қизимни чорраҳада машина туртиб кетиши туфайли кома ҳолатига тушди ва реанимация бўлимида нақ 10 кун ўзига келмади. Бўлиб ўтган бу мудҳиш иш учун ўзимни айбладим: кўп одамдан қарз олиб бермай юрганим, қолаверса, мен пул тикаётган ўйинларда қатнашиш оғир гуноҳ эканини эшитиб чуқур ғамга ботдим. Ҳар кун, ҳар соат Аллоҳдан ёлвориб сўрадимки, фарзандим оёққа туриб кетса, бу номақбул ишларни тўхтатаман... Қизим кўзини очган кун эса менинг ҳам янги ҳаётга қайтган куним бўлиб қолди.\nУмумий ҳисобда 100 млн сўм атрофида ютқаздим, гарчи ўзим ҳам кўп миқдорда ютган бўлсам-да, бу пулларнинг ярмидан кўпи ҳамон бўйнимда қарз бўлиб осиғлиқ турибди. Бундан ташқари, болаларим ризқи бўлган бу пулларни қиморга тикканимдан жуда афсусланаман. Охири келиб шунча пул ютқазишимни билсам ўйнамасмидим дея ўйлаб қоламан.\nТотализатор биринчи навбатда иймонни, кейин одамларга ишончни сустлаштиради, яқинларга муносабат ёмонлашади, боласи бўлса уларнинг тарбиясига эътиборсиз бўлиб қолади, фақатгина бир нарса – нима қилиб бўлса-да пул ютиш МАҚСАДга айланиб қолади.\n"Ўйин ичига кирган одам олдинга қанча югурмасин, ортга қараб кетаверади”\n— Тотализаторга қизиқиб ўйнашни бошлаганимга 5 йилча бўлди. Биринчи марта Чемпионлар лигасидаги марказий бир ўйинга танишим пул тикаётганини кўриб, мен ҳам 400 доллар тикдим. Ўйин эса мен тахмин қилган натижа билан тугамади ва пулимни ютқаздим. Ҳаммаси шундан бошланиб кетди, ютқазган пулимни қайтариш учун яна ўйнадим. Мен тинмай ўйнар, зиён эса тобора катталашар эди...\nЎзим асли савдо билан шуғулланаман. Ёшим 35да, ҳаётда бир йигит эришиши мумкин бўлган муваффақиятларга озми-кўпми эришганман. Таваккал қилишдан, ютқазишдан қўрқмаслик ёшлигимдан муваффақиятга эришишим омили бўлиб келган. Балки, шу сабаб тотализаторга жуда тез берилиб кетгандирман.\nМен фақатгина ўйинларга "ставка” қилиш эмас, казино, рулетка каби бошқа ўйинларга ҳам қизиқдим, у ерда ҳам ютиб-ютқазиб, "азарт”га кирар ва шу тарзда ўйин ичига кириб борар эдим. Орада фирибгарлик деб блокка ҳам тиқишди. Блокка тиқиш сабабини тушунтирмас экан, ўйин қоидаларида кўра ўзлари шубҳали деб билган аккаунтларни сабабини айтмасдан блоклаб қўяди.\nЎйин менинг наздимда икки қадам олдинга бир қадам орқага бўлиши керакдек, лекин аслида ўйин ичига кирган одам олдинга қанча югурмасин ортга қараб кетаверади. Ўйнар эканман хаёлимда доим бир нарса турарди: "нима бўлса ҳам кетган пулларни қайтариб олсам бўлди”, лекин қаёқда дейсиз ва ўйин домига тобора кириб боравердим.\nЎйин шундай ақлли тузилганки, доим ютқазган одам ташлаб кетиши мумкинлиги сабаб "азарт”га киритиб туради. Баъзида 4-5 минг, бир марта 6 минг доллар ютган вақтларим ҳам бўлди. Айнан мана шу қизиқтириш ютса бўларкан-ку деган хаёлга олиб келаркан. Узоғи бир неча кун ўтиб яна ўйин хумори тутади.\nБора-бора ютиб олинган катта-катта суммалар бир соатда ютқазиларди. Ютиш таъмини олган одам ютаман деб дуч келган танишидан қарз ола бошлайди. Бу чархпалак каби такрорланаверади, аммо сиз тобора кўпроқ пулингиздан айрилиб борасиз. Яна аввал бўлган жараён такрорланади, яна ва яна... Тахминим бўйича жами 50 минг доллар атрофида пул ютқаздим.\nЭнг алам қиладигани бу ўйинда ютқазишдан ҳам кўра яқинларни, оилани дўстларни йўқотиш экан. Бир марта ўйнаб ютқазгандан одам бошқа бировдан қарз олиб яна ўйнашни давом эттиради: шунинг орқасидан яхши дўст ёмонга, қадрдонлар юзкўрмас бегонага айланади. Яқин ўтмиш кунларимни эсласам ўзимдан нафратланиб кетаман, ёлғон кетидан ёлғонлар тўқиб, дўстларидан қандай айрилиб қолганини ҳам билмай қоларкан киши.\nҲозир аниқ айта оламанки, жуда кўп ёшлар мана шу ўйин туфайли аянчли ҳолатга тушиб қолди. Чунки ўйин инсонни реал ҳаётдан узоқлаштира боради, фақат йўқотилган пулларни қайтариш дардида яшайди, ҳеч ким билан гаплашгиси келмайди. Ўзим мисолимда айта оламанки, оиламдагилар билан гаплашмайман, жигарларим билан юзлаша олмайдиган аҳволга келиб қолганман.\nБу ўйин одамни ҳар нарсага қўл уришга мажбур қилиб қўяди. Қарзга ботиб ўзини осиш, ўғриликка қўл уриш каби хаёллар инсонни эза бошлайди. Энг ёмони, бировнинг уйига босқинчиликка кириб, пулини олиб қарзларни ёпиб, нари борса 10-15 йил ўтириб чиқаман, нима бўлибди, деган фикрда тўхташ. Ўзини ўлдирганларни ҳам биламан.\nБу ўйинда мутлақ ютишнинг битта йўли – ўйнамаслик. Бир марта ўйнаб 100 минг сўм ютқазган одам иккинчи ўйнамаса, миллионларини қутқариб қолади.\nЁшларга ва тенгдошларимга. Биласизми, мени таниган инсонлар мени ютқазмайди деб ишонарди. Ҳатто ўзимга ҳам айтишган: "Сен ютқаздингми, сен-а?!”\nЎзингга ҳар қанча ишонма, ўйнаяпсанми, демак ютқазишинг аниқ, аксинча, ўзингни тийдингми, демак – сен ғолибсан дўстим, укам, оғайним.\nЎйинни бугуноқ тўхтат ва келажакда ютқазишинг аниқ бўлган пулларни, ҳаётингни асраб қол.\nЙигитали Маҳмудов тайёрлади\nКатегория: HIKOYALAR TO'PLAMI / ХИКОЯЛАР ТУПЛАМИ | Просмотров: 25 | Добавил: sherlarorg | Теги: #uznews, #habarlar, #newsuz, #news, #новости, #xabarlar, #ahborot, #Yangilik, #Yangiliklar | Рейтинг: 0.0/0


Режиссёр ва продюсер Жорж Клуни 55 ёшни қарши олди\n15:22 / 06.05.2016\nЖорж Клуни йигирма ёшидан бошлаб фильмларда суратга туша бошлади. Биринчи 10 йиллик давомида у 75га яқин фильмда катта-кичик ролларни ижро этди. «Помидорларнинг қотилликка қайтиши» (1988) сериалида ҳам кичик роллардан бирини ижро этган. “Тез ёрдам” сериалидаги Доктор Дага Росса роли Клунига омад келтирди. Ушбу сериалдаги роли учун актёр “Эмми” ва “Олтин глобус” номинациялари бўйича тақдирланди. Клуни ушбу сериал шоусида 108 та эпизодик ролни ўйнаш учун 5 йил давомида меҳнат қилган. 1996 йилда Роберт Родригес Клунини ўзининг «Шафақдан тонггача» номли жангари фильмига таклиф қилди.\nШунингдек, Клуни «Бэтмен ва Робин» фильмида Бетмен, Стивен Содербергнинг “Океаннинг дўстлари: авлодларда”, “Тортишишлар”, “Яшасин Цезар!” фильмларида роль ижро этди. Ўзи эса “Март воқеалари”, “Хазина қўриқчилари” фильмини суратга олди. Саккиз номинация бўйича “Оскар”га лойиқ деб топилган. 2005 йилда бир уринишдаёқ “Сириана” сиёсий триллер фильмидаги иккинчи пландаги роли учун “Оскар”га лойиқ деб топилди. Иккинчи “Оскар” унинг “Арго операцияси” фильмидаги продьюсерлик иши учун топширилди.


Мўътабар Тожибоева: Гулнора ўз хатоларини тушуниб етган - BBC News O'zbek\nМўътабар Тожибоева: Гулнора ўз хатоларини тушуниб етган\nImage caption Гулнора Каримова ўзи учун "дунё ағдар-тўнтар бўлгани" ва "қарашлари тубдан ўзгаргани"ни айтган\nФранцияда яшаётган таниқли ҳуқуқ фаоли Мўътабар Тожибоева Гулнора Каримованинг Твиттерда эълон қилган мактуби ўзи учун "ёқимли" бўлганини айтди.\nУнга кўра, мактуб Гулнора Каримова "ўз хатоларини тушуниб етгани ва Ўзбекистондаги фуқаро жамияти юз тутган муаммоларни тан олаётгани"ни англатади.\n"Отаси бошқараётган тузум мени ашаддий душман, деб турган пайтда Гулноранинг бу эътирофини ижобий баҳолайман", - деб айтди Тожибоева хоним Би-би-си билан суҳбатда.\nЧоршанба куни Твиттер микроблогида эълон қилган мактубида Каримова хоним Мўътабар Тожибоевага юнон фуқароси Янис Галаносни озод қилишдаги саъй-ҳаракатлари учун миннатдорчилик билдирганди.\nЎзбекистон Ички ишлар вазирлиги маъмурий ҳуқуқбузарликда айбланган Юнонистон фуқаросининг 24 декабр куни Ўзбекистондан чиқариб юборилганини маълум қилган.\nАммо Мўътабар Тожибоеванинг Галанос яқинларига иқтибосан айтишича, у Ўзбекистонни фақат 25 декабр куни кечқурун тарк этган.\nГулнора Каримова ўзининг яқин одами сифатида билинган Галаноснинг ҳибсда қийноққа солинганини иддао қилган.\nЮнон фуқароси Париждаги "Ўтюраклар клуби" раҳбари Мўътабар Тожибоева интернетда унинг ҳимоясига кампания бошлаганидан бир неча кун ўтиб, озод этилган.\nГулнора Каримова Твиттердаги мактубида шунингдек,"МХХ компютер даҳоларининг найрангларига учиб" Мўътабар Тожибоевани жиноятга шерикликда айблаганидан афсусда эканини изҳор қилган.\nЎзбекистон Президентининг тўнғич қизи Тожибоева ҳамда бошқа фаоллар босиб ўтган йўл билан ўзи дуч келган вазият ўхшаш эканини айтган.\nАйни пайтда Мўътабар Тожибоева Каримова хонимнинг Твиттерда эълон қилган мактуби ўзи учун кутилмаган бўлмаганини айтди.\nImage caption Мактубда Гулнора Каримова Мўътабар Тожибоевани асоссиз айблаганидан афсусда эканини айтган\nУнинг сўзларига кўра, Гулнора Каримова 23 декабр куни ўзига Юнонистон фуқароси Янис Галаноснинг яқинларига тегишли электрон манзилдан бир мактуб йўллаб, Галанос оиласига "оғир вазиятда маънавий дастак бериш"га отлангани учун миннатдорчилик билдирган.\nСўнгги ойларда ўзи учун "дунёнинг том маънода ағдар-тўнтар" бўлганини ёзган Каримова хоним "ўз қарашларини тубдан қайта кўриб чиққанлиги"ни айтган.\n"Мен Сизни олдиндан билмаганим ва Сиз ҳам мени билмаганингиздан афсусланаман. Айнан шу нарса бизнинг бир-биримизга нохолис муносабатимизга сабаб бўлган" дея Гулнора Каримованинг мактубидан иқтибос келтиради Мўътабар Тожибоева.\nУшбу сўзлар Каримова хонимнинг Мўътабар Тожибоева ҳақида аввалроқ матбуотга билдирган изҳоротларидан тубдан фарқ қилади.\nШу йилнинг 8 декабр куни Туркиянинг "Ҳуррият" рўзномасига берган ёзма интервюсида Ўзбекистон Президентининг тўнғич қизи Мўътабар Тожибоева ҳамда яна бир қатор фаолларни ўзига қарши ўзбек махсус хизматлари билан тил бириктиришда айблаган.\nУ Тожибоева ва бошқалар Ўзбекистонда бизнес манфаатларига эга "жиноий гуруҳ шериклари" эканликларини иддао қилган эди.\nБунинг ортидан Мўътабар Тожибоева "Ҳуррият" рўзномаси ва Гулнора Каримовадан расман кечирим сўрашни талаб қилган.\nИнсон ҳуқуқлари фаоли "Ҳуррият"даги интервю ўзининг "шаъни ва қадр-қимматига доғ туширувчи ёлғон маълумотларни" ўз ичига олганини айтган.\nМўътабар Тожибоева Гулнора Каримованинг Твиттерда эълон қилган мактубини ўзи ва Ўзбекистондаги "тузумнинг бошқа қурбонларидан кечирим сўраш" деб қабул қилишини айтди.\nАйни пайтда у Гулнора Каримованинг лойиҳаларида иштирок этган ва ҳануз ҳибсда қолаётган бир қатор ёшларни озод этиш учун кампания бошлаётганликларини маълум қилди.\nИнсон ҳуқуқлари риторикаси\nДунёдаги энг шафқатсиз тузумлардан бирини бошқариши айтиладиган Президент Ислом Каримовнинг тўнғич қизи Гулнора Каримова яқин-яқингача Ўзбекистондаги мавжуд тузумнинг бир қисми ва ҳатто рамзи сифатида кўриб келинган.\nImage caption Мўътабар Тожибоева Каримова хонимнинг эътирофлари самимийлигига ишонади\nҲуқуқ фаолларининг сўнгги икки йилда Твиттер микроблогида фаол бўлган Каримова хоним билан Ўзбекистондаги инсон ҳуқуқларининг аянчли аҳволи юзасидан мулоқотга киришиш уринишлари зое кетган.\nБрюсселдаги Халқаро инқироз гуруҳидан Эндрью Штролайн Ўзбекистоннинг Женевадаги элчиси бўлган Каримова хонимга бир неча марта инсон ҳуқуқлари билан боғлиқ саволлар билан мурожаат этгани, аммо у биронта ҳам саволга жавоб қайтармаганидан "Каримованинг Твиттердаги аккаунти сохта" деган хулосага ҳам келганини айтади.\nАммо вазият шу йилнинг октябрида,Гулнора Каримовага тегишли экани айтиладиган телеканаллар ва ҳайрия ташкилотларининг ёпилиши ортидан ўзгарди.\nГулнора Каримова кутилмаганда Ўзбекистон махсус хизматларини ноқонуний ҳибсга олишлар ва қийноқ қўллашда айблади.\n20 ноябр куни у ҳатто ўз лойиҳасида иштирок этган талабалардан бирини ҳибсдан озод қилиш учун милиция идорасига ҳам борди ва Ўзбекистондаги ҳибсга олишларни 1938 йилдаги Сталин қатағонларига қиёслади.\nИжтимоий тармоқ сайтларида Гулнора Каримова билан ўзбек махсус хизматлари ва ҳуқуқ-тартибот идоралари ўртасидаги зиддиятга муносабат билдирган фаоллар ва таҳлилчиларнинг кўпчилиги Каримова хоним фақат ўзи ва яқинларини ҳимоя қилишга уринаётгани ҳақидаги фикрларни билдиришган.\nЛондондаги мустақил журналист Шоҳида Ёқубнинг айтишича, Гулнора Каримовани инсон ҳуқуқлари фаоли деб аташ қийин.\nАйни пайтда у Гулнора Каримова Твиттерда ошкор этган далиллар инсон ҳуқуқлари гуруҳлари йиллар давомида бонг уриб келаётган ҳолатларни тасдиқлаши билан аҳамиятли, деган фикрда.\nМўътабар Тожибоевага кўра, Каримова хоним Ўзбекистондаги фуқаро жамиятига босимлар ва инсон ҳуқуқларининг аянчли аҳволидан хабардор бўлмаган, деб айтиш қийин.\n"У Ўзбекистоннинг БМТдаги элчиси бўлган, албатта бу ҳолатлар ҳақида кўп марта эшитган. Модалар кўргазмасининг нима учун қолдирилганини ҳам яхши билган", дейди Францияда яшаётган фаол.\nАйни пайтда Тожибоева хонимнинг фикрича, Гулнора Каримова инсон ҳуқуқларининг бузилишига доир баёнотларни худди отаси каби "мустақил Ўзбекистонни кўролмайдиганларнинг иши", деб қабул қилган бўлиши мумкин.\n"У бу фактларни текшириб кўрмаган. Бугунга келиб ўзи ҳам шундай вазиятга тушганидан кейин ҳақиқий аҳволнинг қанчалик аянчли эканини кўраяпти", - дейди Мўътабар Тожибоева.\nАйрим таҳлилчилар Гулнора Каримованинг Твиттер ва хорижий матбуотда Ўзбекистон Миллий Хавфсизлик Хизматига қарши танқид ва фош этувчи чиқишларини чорасизлик амаллари, деб ҳисоблашади.\nБир пайтлар отасининг эҳтимолий меросхўри сифатида кўрилган Гулнора Каримова 23 декарб кунги твитида махсус хизматлар ўзи ва ўғлини отасининг ёнига қўймаётганини айтган.\nКаримова хоним Твиттерда ўғли Ислом ва МХХ зобитлари ўртасидаги музокаралар акс этгани айтилган видеони ҳам эълон қилган эди.\nПрезидент Каримовнинг ўзи ёки расмийлардан биронтаси ҳозирга қадар Гулнора Каримова атрофидаги можарога муносабат билдирмаган.\nМўътабар Тожибоева турк рўзномасидан раддия талаб қилмоқда


Чоп этилган сана 01.08.2021, 17:40 муаллиф Euroasia TV\nBBC манбаси хабар қилишича, жангарилар Ҳирот, Лашкаргоҳ ва Қандаҳор шаҳарлари атрофидаги ҳудудларга киришган.\n«Толибон»нинг афғон армияси позицияларига ҳужумга ўтиши АҚШ ҳарбийлари Афғонистонни тарк этишга киришиши билан бошланганди ва ўтган ҳафталар давомида кўплаб ҳудудлар толиблар назоратига ўтди.\nТурли баҳоларга кўра, ҳаракат мамлакат ҳудудининг 50 фоизини назорат қилмоқда (толибларнинг ўзи эса Афғонистоннинг 80 фоизи эгалланганини айтишади), аммо улар шу вақтгача бирор йирик шаҳарни эгаллашга муваффақ бўлишмаган.\nҚандаҳордаги қочқинлар учун лагерларда айни вақтда 11 мингга яқин оила яшамоқда. Афғон парламенти аъзоси Гул Аҳмад Камин BBC билан суҳбатда ушбу шаҳар экстремистлар қўлига ўтиши эҳтимоли реал ҳолатга айланаётганини қайд этган.\nКаминнинг сўзларига кўра, «Толибон» Қандаҳорни ўзининг вақтинчалик пойтахтига айлантиришни мўлжаллаган. Агар бу шаҳар бой берилса, Кобулдаги ҳукумат мамлакат жануби-ғарбидаги яна беш-олти вилоят устидан назоратни ҳам қўлдан чиқаради. Каминнинг қўшимча қилишича, 20 йилдан буён бу шаҳар учун ҳозиргидек шиддатли жанглар олиб борилмаганди.\nУнинг сўзларига кўра, жангарилар шаҳарга бир неча томондан ҳужум қилмоқда, агар улар ҳимояни ёриб ўтишса, армия тинч аҳоли орасида қурбонлар бўлмаслиги учун уларга қарши оғир артиллерия қўллай олмайди.\nPrevious article Токио-2020: хитойлик оғир атлетикачи жаҳон рекордини ўрнатди\nNext article Қашқадарёда ИИБ ходимлари томонидан фуқаро ўлдириб қўйилгани ҳақида хабарлар тарқалди. Ҳолатга вилоят ИИБ муносабат билдирди\nToday's Visits: 6 149


Махфийлик сиёсати ва фойдаланиш шартлари\n«E-IJRO AUKSION» ягона электрон савдо майдончасига хуш келибсиз!\n«E-IJRO AUKSION» ягона электрон савдо майдончасига («E-IJRO AUKSION» ЯЭСМ) кирганингизда ёки фойдаланганингизда, сиз ушбу махфийлик сиёсати ва фойдаланиш шартларини тўлиқ қабул қиласиз.\nШартларни қабул қилиш\nУшбу сайтнинг ҳар қандай саҳифасига кириб, Сиз ушбу Шартларга розилигингизни билдирасиз. Ушбу Шартларга кўшимчалар ва ўзгартиришлар киритилиши мумкин ва янгиланган Шартлар олдиндан огоҳлантиришсиз сайтга жойлаштирилади.\n«E-IJRO AUKSION» сайти\nУшбу сайтда Сиз, суд ҳужжатлари ва бошқа органлар ҳужжатларини ижросини таъминлаш мақсадида сотувга қўйилган мол-мулк бўйича электрон онлайн-аукцион ҳақида маълумот олишингиз ва аукционда иштирок этишингиз мумкин.\nСайтнинг баъзи бўлимлари парол билан ҳимояланган. Сиз сайтнинг парол билан ҳимояланган бўлимларига паролни қайтадан киритишсиз киришингиз учун «E-IJRO AUKSION» сайти cookie файлларини ишлатади (cookies компьютерингизда жойлашган бўлиб сизнинг Интернет-браузерингиз бошқаруви остида бўлади).\nСайтга қириш ва аккаунтингиз хавфсизлиги\nАккаунтингиз сиз тақдим этган электрон почта манзили орқали идентификациялаштирилади, ва сиз логинингиздан (электрон почта манзили) фойдаланиш ҳуқуқига эга ягона шахс ҳисобланасиз.\nАккаунт ва ҳар қандай танлаган паролларингиз сир сақланишига масъулдирсиз, акс ҳолда сизга аккаунтингизга кириш тақиқлаб қўйилиши мумкин.\nСизнинг рухсатингиздан қатъий назар, аккаунтингиздан ҳар қандай фойдаланишларга сиз жавобгарсиз.\nАгар, аккаунт ва/ёки паролингиз бошқа шахс томонидан фойдаланилаётгани ҳақида шубҳа қилсангиз, дарҳол info@e-auksion.uz манзилига хабар беринг.\nСиз сайтда бир аккаунтдан ташқари бошқа аккаунтлар билан рўйхатдан ўтмасликка розилигингизни билдирасиз. Сиз сохта ном билан рўйхатдан ўта олмайсиз. Аккаунтингизни ўчирмоқчи бўлсангиз info@e-auksion.uz манзилига хабар беринг.\n«E-IJRO AUKSION» сайтдан ушбу фойдаланиш шартларига мувофиқ фақатгина қонуний мақсадлар учун фойдаланишингизга розилигингизни билдирасиз:\nСайтни ишлашини тўхтатишга, ортиқча юкланишига, зарар етказилишига ва бошқа салбий оқибатларга олиб келадиган, ҳамда бошқа фойдаланувчиларнинг сайтдан реал вақт режимида ишлашига тўсқинлик ёки ҳалақит беришга оид ҳар қандай ҳаракатларни амалга оширмасликка;\nСайтга кириш мақсадидан қатъий назар (шу жумладан, маълумотларни ўрганиш, сақлаш) роботлар, бошқа автоматлаштирилган қурилмалар, усуллар ва воситаларни қўлламасликка.\nСайтнинг нормал ишлашига ҳалақит берадиган ҳар қандай қурилмалар, дастурий таъминотлар ва жараёнларни қўлламасликка.\nВирус ва бошқа зарарли материалларни қўлламасликка.\nСайтга авторизациясиз қиришга харакат қилмасликка, ҳамда сайтнинг маълумотлари жойлашган серверлар ва сайтнинг барча бўлимлари узлуксиз ишлашига ҳалақит ва зарар бермасликка\nХизматни рад этиш ёки хизмат кўрсатишни тақиқлаш орқали сайтнинг ишлашига тўсқинлик қилмасликка\nСайтнинг нормал ишлашига тўсқинлик қилмасликка\n«E-IJRO AUKSION» веб-сайтидан фойдаланиб сиз ўзингизнинг ҳаракатларингиз ва сайтдаги маълумотларни ишлатиш оқибатларига тўлиқ жавобгар бўласиз.\n“E-IJRO AUKSION” сайтининг маълумотларини операторнинг розилигисиз кўчириш, чоп етиш ёки биронта восита орқали тарқатиш, ҳамда Интернет ёки оммавий ахборот воситаларида жойлаштириш мумкин эмас.\n«E-IJRO AUKSION» сайтидан фойдаланганда, сизнинг шахсий маълумотларингизни тўплаш, қайта ишлаш ва ишлатиш ҳақида хабардорлигингизни тасдиқлайсиз.\nШахсий маълумотларни йиғиш, сақлаш ва қайта ишлашнинг мақсади, фойдаланувчини шахсийлаштирилган сайт хизматлари билан таъминлашдир, жумладан, шахсий бўлим, авторизациялаш, паролни эслатишга рухсат бериш, ҳамда хабарномалар юбориш ва фойдаланувчининг талабларини бажариш киради.\n«E-IJRO AUKSION» сайти хизматларидан фойдаланишни таъминлаш учун, шахсий маълумотларни қайта ишлашга фойдаланувчининг шахсий маълумотларини йиғиш, рўйхатдан ўтказиш, тўплаш, сақлаш, улардан фойдаланиш, ўчириш билан боғлиқ ҳар қандай ҳаракатлар ва / ёки фаолият турлари киради.\nШартларга розиман, давом эттириш\nФойдаланувчининг шахсий маълумотлари\nПаспорт берилган сана *\nПаспорт ким томонидан берилган *\nПаролни қайта теринг\nЭлектрон почта манзилингиз шахсий кабинетга кириш учун логин сифатида ишлатилади. Шахсий кабинетга кириш учун парол сиз томондан рўйхатдан ўтиш жараёнида мустақил берилади.\nАккаунтингиз хавфсизлигини таъминлаш учун, парол тузишда қуйидаги қоидаларга риоя қилиш тавсия этилади:\nПарол узунлиги 8 белгидан кам бўлмаслиги керак.\nПарол рақамлар ҳамда кичик ёки катта лотин ҳарфларидан иборат бўлиши керак.\nРўйхатдан ўтишнинг муваффақиятли якунланиши\n"E-IJRO AUKSION" ягона электрон савдо майдончасида муваффақиятли рўйхатдан ўтганинингиз билан табриклаймиз!\nАккаунтингизни активлаштириш учун сизнинг электрон почта манзилингизга ҳавола юборилди Аккаунтингиз активлангандан сўнг, Сиз сайтнинг барча функцияларидан фойдаланиш имкониятига эга бўласиз.\nСизга юборилган хат, электрон почтангиздаги "СПАМ" папкасига тушган бўлиши мумкин. Илтимос, ушбу папкани текшириб кўринг.\nАккаунт 24 соат мобойнида активлаштирилиши лозим. Муддат тугаши билан, аккаунт автоматик тарзда ўчирилади.\nАккаунтингизни активлаштиргандан сўнг, сиз ЭРИ олиш учун қуйидаги контактлар бўйича мурожаат қилишингиз зарур.\nМанзил: 100084, Тошкент ш., Авиасозлар кўчаси, 4 даха 68 уй; Телефон :(0371)-294-91-38


23 январ 2021, Тошкент вақти: 10:18\n2015 йилнинг 27 августида Тула шаҳар Тергов қўмитаси томонидан 1987 йилда туғилган ўзбекистонлик аёлга нисбатан “янги туғилган чақалоқни ўлдириш” моддаси асосида жиноий иш қўзғатилди.\nҲодиса тафсилотларини Озодликка гапириб берган Тула вилояти бўйича Тергов қўмитаси матбуот хизмати раҳбари Зинаида Каминская Д. исмли аёл аллақачон ўз қилмишига иқрор бўлди ва жиноятга қўл ургани сабабларини тушунтирди, дейди.\n- Бу аёл очилган жиноий иш бўйича гумонланувчидир. У ўз айбига иқрор бўлди ва тушунтирдики, оғир моддий вазиятда қолгани туфайли бу жиноятга қўл ўрди, чунки унинг яна икки нафар вояга етмаган боласи бор экан. Болалар ҳозир ундан вақтинчалик олиб қўйилди ва васийлик идораси ходимлари қарамоғига топширилди. У билан бирга яшаб келган эркак, яъни Д. билан шаърий никоҳда бўлган Ўзбекистон фуқароси, миграция қоидаларини бузгани учун ҳозир депортация лагерига жойлаштирилган: яқин орада у Ўзбекистонга бадарға қилинади. Болалар айнан ҳозир шифохонага карантинга ётқизилди, кейинчалик болалар уйига юборилса керак, деди Зинаида Каминская.\nТергов қўмитаси вакиласи сўзларига кўра,жорий йилнинг 20 августида Тула шаҳар туғруқхонасидан 16 август куни туғилган қизчаси билан чиқарилган 28 ёшли ўзбекистонлик аёл ўзи яшаб келаётган мавзе томон жамоат транспортида жўнаган. Шаҳар шифохонаси бекати ёнида у боланинг оғиз-бурнини қўли билан ёпган ва чақалоқнинг нафас олиши тўхтагунига қадар ушлаб турган...\nБир неча кундан кейин – 24 август куни, - она-болани туғишдан кейин назорат қилиб борувчи навбатчи врач Д.нинг қайд этилган манзили бўйича борган, аммо гўдакни квартирада топа олмаган. Чақалоқни қайдга олган поликлиника раҳбари дарҳол бу ҳақда ҳуқуқ мухофазаси органларига хабар берган.\nТерговчилар она билан олиб борган сўроқ давомида у болани ўзи ўлдирганини тан олган. Аниқланишича, 4 кунлик қизалоқни ўзбек аёли Тула шаҳрининг Кимовский мусулмонлар қабристонига дафн этган.\n- У гумонланаётган жиноят Россия Федерацияси Жиноят Кодексининг 106 моддасида белгиланган. Унга биноан ўзбекистонлик аёл 5 йилгача қамоқ жазосига маҳкум этилиши мумкин. У Россияда 2009 йилдан буён ноқонунан яшаб келган, эрининг тайинли иши бўлмаган, чунки эр ҳам 2011 йилдан миграция қоидаларини бузганлар “қора рўйхатида” бўлган. 24 август куни боланинг отаси шаҳарнинг Пролетар туман суди томонидан 2000 минг рубл жаримага тортилди ва Россиядан депортация қилинди. Агарда суд иккита боласи борлигини инобатга олиб қамоқ жазоси тайинламаса, аёл ҳам аниқ Россиядан чиқариб юборилади, деди Зинаида Каминская.\nТула шаҳар Пролетар тумани прокуратураси Д.га нисбатан жиноий иш қўзғатилишини қонуний деб топди ва туман прокурори бу иш тафтишини шахсий назоратига олгани маълум бўлди. Боланинг жасади мусулмонлар қабристонидан эксгумация қилинди ва суд-тиббий экспертиза текширувига юборилди.\nТула вилояти бўйича Тергов қўмитаси тергов олди тафтиш ишларини давом эттирмоқда.\nОзодлик Россияда меҳнат қилаётган ўзбекистонлик аёллар шаърий никоҳдаю никоҳсиз туққан фарзандлари жонига қасд қилаётгани, чақалоқларни кўчага ташлаб кетаётгани ҳолатлари кўпайиб бораётгани тўғрисида гапириб қелмоқда.\nЖорий йилнинг август бошларида Калининградда ўзбекистонлик Зебо оғир иқтисодий шароити боис янги туғилган чақалоғини бошқа оилага бериб юборгани тўғрисида Озодлик хабар берган эди.\n2015 йилнинг май ойида Россиянинг Санкт Петербург шаҳри Красногвардейский туман суди боласини ресторанлардан бирининг ҳожатхонасида туғиб, кўчага ташлаб кетганликда айбдор деб топилган ўзбекистонлик 25 ёшли аёлни 8 ойлик ахлоқни тузатиш ишларига жалб қилиш тўғрисида қарор чиқарган эди.\nЎтган йилнинг 2 декабрида Петербургнинг Красногвардейский туман судида 1992 йилда туғилган хоразмлик Азиза Давурова ва 1985 йилда туғилган тожикистонлик Сайлигул Нуралиевага нисбатан ҳам суд 3,5 йиллик қамоқ жазоси тайинлашган эди. Бу аёллар Давурова Азизанинг энди туғилган ўғлини 25 минг рублга оператив ходимга пуллагани учун жавобгарликка тортилган.\n2015 йилнинг 6 апрелида Ярославлдаги маршруткалардан бирида олти кунлик чақалоқни целлофан халтада олиб кетаётган ўзбек аёли қўлга олингани тўғрисида видео ижтимоий тармоқларда тарқаган эди.


Beeline‘нинг минглаб абонентлари “Пуллар қайтарилади” акцияси бўйича ўз пулларини қайтариб олдилар » Ўзбекистон янгиликлари – Zamin.uz\nBeeline “Пуллар қайтарилади!” ноёб акциясини давом эттирмоқда, ушбу акция доирасида компаниянинг мингдан зиёд абонентлари 3 ой давомида балансларига бутунлай қайтиб келадиган 300 000 сўм эвазига UZTE Grand V7 смартфонини ҳарид қилдилар.\n“Мазкур акция бошланганига уч ой бўлди ва смартфонни ҳарид қилган илк мижозлар унга сарфланган маблағини қайтариб олдилар. Шундай акциялар – стратегиямизнинг бир қисмидир, ва яқин вақт мобайнида ўз абонентларимизни кўп қизиқ таклифлар билан ҳурсанд қилишга умид қиламиз. Улар ҳақида биринчи бўлиб Beeline Uzbekistan мобил иловаси, компания сайти ва ижтимоий тармоқлардаги корпоратив саҳифалардан хабар топиш мумкин”, – дейди Unitel‘нинг тижорат директори Максим Ефремов.\nЭслатиб ўтамиз, девайсларни Beeline га тегишли, шунингдек, сотувлар ва хизмат кўрсатиш дилерлик офисларида харид қилиш мумкин. Акцияда иштирок этиш ва бонусга эга бўлиш учун абонент “Браво Ооо!” тарифига ўтказилади. Бонус ҳар 30 кунда 100 000 сўм миқдорида тўланади.\nДилерлик салонларида янги абонентлар учун тўпламларни харид қилиш мумкин: «смартфон + бонус билан сим-карта», Beeline сотувлар ва хизмат кўрсатиш марказий офисида икки ҳил тўпламларни харид қилиш мумкин: янги ва мавжуд бўлган абонентлар учун.\nБатафсил маълумот www.beeline.uz сайтида ва Beeline Uzbekistan мобил иловасида.\n17:37 Beeline абонентлари маҳсус смартфонни харид қилиб, сарфланган қийматни уч ой мобайнида ўз мобил ҳисобларига қайтариб олишлари мумкин


УЯЛИ АЛОҚА ВОСИТАЛАРИ ВА ОИЛА\n27584 Ўқиш режими + -\nЭр меҳмонхонада қўлида телефон билан ўтирибди. Ҳар замон телевизорга кўз қирини ташлаб қўйяпти. Хотини ҳозиргина кечки овқатни тайёрлаб бўлди. Энди «айпад»да бир нималарни ёзиш билан овора. Ижтимоий тармоқларда қолдирган охирги қайди «Бугун кечки овқатга қовурилган мол гўшти ва картошкадан пюре» бўлиб, тагига бир-иккита расмини ҳам жойлаб қўйган. Эри телефонида чиққан расмларни кўриши биланоқ «лайк» босади. Хўш, овқат тайёр бўлибди. «Овқатланиш вақти ҳам келди», дея у ўз навбатида ижтимоий тармоқлардаги қайдномасини ўзгартиради. Кейин иккиси дастурхон атрофига ўтириб, «Бисмиллаҳ…»ни айтади.\nЭр-хотин таом тановул қиляпти. Тиқ-тиқ-тиқ, чиқ-чиқ-чиқ – қўлларидан телефонларини қўйишмаяпти. Улар кулишяпти. Улар мулоқот қилишяпти. «Фалончи саҳифасига фалон нарсани юклабди», дейди аёл. «Фалончи эса фалон расмни жойлабди», дея суҳбатни давом эттиради эр. Қанча кўп саҳифалар кўрилгани сари шунча «лайк»лар қўйиляпти. Электрон почтага жавоблар келяпти. Ижтимоий тармоқлардаги «лайк»лар, изоҳлар… Хуллас, буларнинг ҳаммаси овқат маҳалида юз беряпти.\nОзроқ ошириш билан бўлса-да, сизга бу ҳолат танишми? Уяли телефонга тўхтамай хабарлар келяпти… Эр-хотиннинг ҳар бирида алоҳида компьютер бўлиб, улар интернетга уланган. Агар электрон воситалар оилангизнинг бир қисмига айланган бўлса, уларга чалғимаган ҳолда ўзаро мулоқот қилишингизга қанча вақт қоляпти? Шубҳасиз, технологиялар дунёни яқин қилишда (баъзан ҳаддан ташқари) ёрдам беради. «Фейсбук» исломий илмларни тарқатишда, фарзанд тарбиясидаги фикрлар билан ўртоқлашишда, ҳамфикр ва дўстлар орттиришда айни муддаодир. Аммо ҳамма нарсанинг ҳам ўзига яраша яхши ҳамда ёмон томонлари мавжуд. Кетма-кет расмлар юклаш, шахсий турмушни ипидан-игнасигача оммага олиб чиқиш, телефон, компьютерларга «ёпишиб қолиш» – буларнинг бари технолигия ривожининг ёқимсиз ва ачинарли натижаларидир. Афсуслар бўлсинки, мусулмонлар ҳам бу касалликдан четда қолмаганлар.\nУйда бўлган вақтингизда иш юзасидан келаётган электрон хатлар, ижтимоий тармоқларнинг беҳисоб хабарлари – сизга яқин бўлган инсон билан муомалангизга таъсирини ўтказмай қолмайди. Виртуал олам билан қиёс қилар экансиз, турмушингиз етарлича ёрқин, ҳиссиётлар бой эмас, деган хаёлларга олиб боради. Ёки турмуш ўртоғингиз билан эмас, чатларда суҳбатлашишни завқлироқ ҳисоблай бошлайсиз. Сокин оилавий кечаларингиз мобил анжомга тикилган ҳолда, бошқалар билан мулоқотда ўтади.\nНикоҳ – муқаддас ришта. Кўпинча ака-ука, опа-сингилларимиз турмуш ўртоқлари билан ижтимоий тармоқлардаги хаволалар, фикр билдиришлар орқали мулоқот қиладилар. Айримларнинг бир-бирига айтарли яхши гаплари бор, айримларнинг эса йўқ.\nМасалан, кимдир эрининг ёки аёлининг болалар ё уй ҳайвонлари билан ўйнаётганининг суратини жойлайди. Бир қарашда бу расм беозор кўринса-да, бироқ шахсий лаҳзаларни ўзида акс этган бўлиб, бегонлар назаридан четда қолмайди. Шунинг учун бу каби расмларни юклаётганингизда маҳрам тушунчасини ҳам ёдда тутинг.\nАллоҳ таолога итоатда бўлиш ҳар бир мусулмонга фарз қилинган. «Ҳозиргидай давом эттираверсам, Яратган Зот мендан рози бўладими?» «Агар фаразан Пайғамбар Муҳаммад соллаллоҳу алайҳи васаллам бугун меникига меҳмонга келганларида эди, уйимдаги ҳолатдан мамнун бўлармидилар?» Замонавий технологиялар қарамига тушган сари киши ўзига шу саволларни янада кўпроқ бериши лозим. Чунки баъзан одат бўлиб қолгани учунгина ижтимоий тармоқларда ўтирилади. Аммо шу ҳам никоҳга футур етказиши мумкин.\nҚандай қилиб турмуш ўртоқнинг далдасини қозониш мумкин\nҚуръонда эр-хотин бир-бирига либос, дея хитоб қилинган. Яъни эр ҳам, аёл ҳам бирдек ўзаро бир-бирини никоҳда ҳимоя қилиб, Аллоҳнинг розилигига эришишга интилади. Ўйлаб кўринг-а, сиз юклаган рафиқангизнинг суратини, у ҳижобда бўлса ҳам, қанчадан-қанча «дўст»ларингиз кўришади. «Она»лар гуруҳида эса устидан нолиган эрингизни қанчадан-қанча аёллар муҳокама қиляптилар.\nСизга ёқадими-йўқми, аммо мулоқотнинг бу каби кўриниши оилангизни бузиши мумкин. Гоҳида эр-хотин ўзаро келишган ҳолда битта умумий «профиль» очади, аммо умумий ҳар хил «дўст»ларга эга бўлади. Бундай ҳолатларда маҳрам бўлмаган «дўст»лар билан боғлиқ бўладиган низоларга йўлиқмасликка ҳаракат қилиш керак. Масалан, эрнинг «дўст»лари орасида аёлининг яқин дугоналари бўлмагани яхши.\nАлал-оқибат ҳар бир катта одам ўз хатти-ҳаракатларига жавобгардир. Мусулмонлар ҳаттоки ижтимоий тармоқларда тақвога риоя қилишлари, шахсий нарсаларини омманинг «мулк»ига айлантирмасликлари керак. Айниқса, бугунги кунга келиб, ижтимоий тармоқлар «шахсий» деган маънодан йироқлашган бир вақтда бунга эҳтиёт бўлишлари лозим.\nУяли мосламалар гўёки сизни турмуш ўртоғингиз билан ажратиб, муносабатларингизнинг парчаланишига олиб келаётганини ҳеч сезганмисиз? Киши билан юзма-юз ўтириб гаплашишда ноқулайликлар ҳис қилганмисиз? Бундай ҳолатларда бирор нарсани ўзгартиришни хоҳлайсизми?\nУяли алоқа воситангизни ўчириб қўйинг\nАгар юқоридаги саволларга «Ҳа!» дея жавоб берган бўлсангиз, унда вақтингизни режалаштиришга тааллуқли бўлган масалани тубдан кўриб чиққанингиз маъқул. Турмуш ўртоғингиз билан муносабатларга алоҳида, «Фейсбук»даги «лайк»лар учун алоҳида вақт ажратинг. Яқинларингиз билан суҳбат давомида, дастурхон атрофида ўтирганингизда телефонларингизни четга олиб қўйинг. Ислом динида кун тартиби ҳамда оила масалаларига катта эътибор берилади. Шунинг учун барча гаджетларингизни (ҳеч бўлмаганда овозини) ўчириб қўйинг.\nТўғри, аввалига қийин бўлади. «Онлайн» танқислигини ҳис этасиз. Чунки ҳар дақиқа хабар ва изоҳларга жавоб бериб ўрганиб қолгансиз-да. Аммо натижада реал одам – турмуш ўртоғингиз билан муносабатларингиз қанчалик яхши томонга ўзгариб бораётганини сезасиз. Бир-бирингизга хушомадлар қилинг, ширинсўзлар айтинг, кўзларингизга қаранг, хуллас, муҳаббатингизни изҳор айланг. Агар фарзандларингиз бўлса, биргаликда сайрларга вақт ажратинг. Шунда турмушингиз ижобий томонга силжиганини кўрасиз. Негаки оилавий муносабатлар доимий эътибор талаб қилади. «Фейсбук»даги лайклар уларни мустаҳкамлашга умуман дахли йўқ нарсадир. Лекин уяли технолигиялар ҳаётимизга фақатгина салбий таъсир қилади, деб ўйлаш ҳам нотўғри. Вақтни тўғри тақсимлаб, ақл билан сарфлаш лозим, холос.\nwww.islamisemya.com сайтидан ГЎЗАЛ таржимаси\nИнсон манфаатлари олий қадрият\n1975 йили туғилганман. Қишда. Биринчи фарзанд бўлганим учун буни эслашга қарор қилдим. Негалигини эса мақола охирида айтаман. Ёшлигимда боксни умуман хушламасдим, давоми...\n09:46 / 11.03.2017 2003\nМастурахон Султонова: «Хонақоҳ» жоме масжидида Қуръон мусобақаси\n12:55 / 10.03.2018 542\nРамазон гуноҳлардан узоқлаштирувчи, тавбаларни ва хайрли амалларни кўпайтирувчи муборак ойдир. Қуръони каримнинг Бақара сураси 184ояти сўнггида «Аммо билсангиз, давоми...\n01:00 / 09.02.2017 1807\n04:53 / 01.02.2018 622\n13:15 / 04 июль 565\n15:17 / 01 июль 288\n16:07 / 29 июнь 730\n11:17 / 14 январь 74634


Мавзу: "MIUI 12" - Terabayt.Uz\niPhone 12 ҳамда 12 Pro тестда нафақат Android-смартфонларга, балки ҳатто бултурги айфонларга ҳам мағлуб бўлди!\nГлобал стратегия ўйинини 24 октябргача бепул олиб улгуринг!\nApple’ни калака қилган Xiaomi’нинг ўзи энди смартфон қадоғини ихчамлаштиряпти!\nЭнди бошқа тариф режасига ўтганда дақиқа, SMS ва мегабайтларингиз куймайди!\nWindows 10 учун энг зўр 22 та антивирус: мутлақо бепуллари ҳам бор!\niPhone 12 mini’га муносиб рақибни... Redmi чиқармоқчи!\nМавзу: "MIUI 12"\nXiaomi иккита смартфонига барқарор MIUI 12, яна бирига эса аллақачон MIUI 12.0.1 прошивкасини тарқатяпти!\nУчаала смартфондаги барқарор MIUI 12 график қобиғининг асосида ҳали Android 10 операцион тизим талқини ётади. Энг янги – Android 11 тизими базасидаги MIUI 12 график қобиғи эса куздагина чиқа бошлайди.\nФақат мана шу смартфонларгина MIUI 12’нинг турли янги имкониятларига эга бўлар экан!\nMIUI 12’даги энг инновацион янгиликлар – янгича камера иловаси, суперобойлар ва анимацияли белгилардир. Ушбу имкониятларга эга бўлувчи Xiaomi, Redmi ва POCOPHONE моделлари рўйхатлари билан танишинг.\nАгарда сиз ўз навбатингизни кутишни истамасангиз, у ҳолда хабарда келтирилган ҳавола орқали ўтиб, смартфонингиз русумига кўра унинг прошивкасини юклаб олишингиз ва қўлда ўрнатишингиз мумкин.\nБулар – икки йиллик ва ундан ҳам аввал тақдим этилган моделлардир.\nMIUI 12 глобал прошивкаси тарқалишининг илк босқичи июнь ойидаёқ бошланиб, унда бешта русумдаги смартфон янгиланади. Шулардан иккитасига эса аллақачон апдейт кела бошлади!\nMIUI 12 глобал прошивкасининг тарқатилиш графигини Xiaomi расман эълон қилди!\nОнлайн тақдимот маросимида Xiaomi ўзининг глобал прошивкали смартфонлари MIUI 12 версиясигача янгиланиш графигини ҳам расман эълон қилди.\n67 хил Xiaomi, Redmi ва Poco смартфонларига чиқадиган MIUI 12 глобал тақдимотини «жонли» кўрамиз! (моделлар рўйхати ва ҳавола)\nMIUI 12 график қобиғи тарқатиладиган 67 моделдаги смартфон ва уларнинг модификацияларидан ташқари, MIUI 11 прошивкаси билан қоладиган ўнта смартфон рўйхати ҳам келтирилган.\nРАСМИЙ РЎЙХАТ: MIUI 12’гача янгиланувчи 32 моделдаги смартфон\nЯъни, мазкур Xiaomi ва Redmi смартфонлари эгалари яқин орада мазкур график қобиқни синаб кўра оладилар ва вақти келиб, шу моделлар барқарор MIUI 12 прошивкасигача янгиланиши аниқ бўлди.\nГлобал версияли MIUI 12 тақдимот кунини Xiaomi ребус ёрдамида эълон қилди\nMIUI 12 Global чиқишига ҳам саноқли кунлар қолди. Xiaomi компанияси Twitter тармоғидаги MIUI расмий саҳифаси орқали ребус эълон қилди. Компания бунда «ушбу муҳим санани эслаб қолиш»ни маслаҳат берган.\nXiaomi кутилмаганда MIUI’дан рекламани олиб ташлаяпти!\nКомпания 8 май санасига Ҳиндистонда янги флагманларининг намойишини режалаштирган. Кутилаётган тақдимот олдидан Xiaomi журналистларни тўплаб, қизиқ баёнот берди.\nRedmi иккита бестселлерига Android 10 базасидаги MIUI 12 чиқиш вақтини айтди\nАтиги уч ой ичида 10 миллион дона сотилган ушбу қурилмалардан бирига май ойининг ўзидаёқ барқарор Android 10 прошивкаси тарқатилади!\n28 хил Xiaomi ва Redmi смартфонига ҳозироқ «глобал» MIUI 12 прошивкасини юклаб олишингиз мумкин!\nДастурчилар хитойча прошивкаларни олиб, маҳаллий иловаларни ўчиришган, Google сервисларини ва кўплаб тилларни (шу жумладан рус тилини ҳам) қўшишган.\nSuper Wallpaper’ни энди нафақат Xiaomi телефонларига, балки исталган компаниянинг «яшил роботчали» ҳар қандай смартфонига ўзингиз ўрнатиб олишингиз мумкин. Фақат биттагина шарти бор...\n33 хил Xiaomi ва Redmi смартфонларига ҳозироқ MIUI 12 ўрната оласиз! (тайёр ҳаволалар)\nУшбу прошивкалар, Xiaomi ва Redmi смартфонларининг моделига боғлиқ ҳолда, Android 10 ёки Android 9 операцион тизим талқинларига асосланган.\nMIUI 12 «супер обой»лари тушадиган смартфонлар рўйхати + «жонли обой»ларни юклаб олиш учун ҳаволалар\nҲозирча фақат Хитойда тарқалаётган график қобиқдаги Super Wallpaper ҳамма смартфонларда ҳам ишламас экан. Лекин ундаги янги статик ва «жонли» обойлардан сиз ҳам аллақачон фойдаланишингиз мумкин!\nXiaomi ва Redmi смартфонлари учун MIUI 12 тақдим этилди: янги имкониятларни қарши оламиз! (+5 та видео)\nMIUI 12 график қобиғи Android 10 операцион тизим талқини базасида ишлаб чиқилган бўлиб, янгича дизайнга эга. Дастурчиларнинг мақтанишларига кўра, янги график қобиқ iOS тизими билан беллаша олади.\nXiaomi расман MIUI 12 бета-тестини ва унга янгиланувчи смартфонларни эълон қилди\nMIUI 12 намойиш куниёқ тарқатила бошлаши ҳақидаги хабар рост бўлиб чиқди – Xiaomi аллақачон унинг синови учун фойдаланувчиларни рўйхатга ола бошлади.\nMIUI 12 тақдимот куниёқ тарқатила бошлайди: дастлаб янгиланувчи смартфонлар рўйхати чиқди!\nКомпания дастурий таъминот бўлими раҳбарига кўра, MIUI 12 тақдимот кунининг ўзидаёқ тарқатила бошлайди! Xiaomishka эса илк тўлқиндаёқ янгиланувчи смартфонларнинг «аниқ» рўйхатини эълон қилди.


Испаниядан XV асрда ҳайдалган яҳудийларнинг авлодларига фуқаролик бериляпти — Sof.uz\nИспаниядан XV асрда ҳайдалган яҳудийларнинг авлодларига фуқаролик бериляпти\n9.10 22:25 205 Жаҳон\nИспания ички ишлар вазирлиги мамлакатдан 1492 йилда қувилган сефард яҳудийларининг авлодларига фуқаролик бериш учун ҳужжатларни қабул қилиш ишларини тугатди.\nDeutsche Welle хабарига кўра, беш йил давомида 149 822 кишидан мурожаат келиб тушган. Уларнинг ярмига фуқаролик бериб бўлинди. Уларнинг аксари Аргентина, Венесуэла ва Мексикадан келган. Сефардлар Лотин Америкасига XIX асрнинг охирларида ва Иккинчи жаҳон урушидан кейин бориб қолган. Бунгача Шимолий Африкада ва Шарқий Ўрта ер денгизи ҳудудларида яшаган.\nИспания ҳукумати “тарихий адолатни тиклаш” мақсадида сефардларнинг авлодларига испан фуқаролигини беришга қарор қилган эди. Бунинг учун номзодлар мазкур этник гуруҳга мансубликларини ҳужжатлар билан исботлашларига тўғри келди.\nИспан ҳукуматининг қарори Марокашда норозиликларга сабаб бўлди. Яҳудийлар билан бир пайтда Испаниядан қувилган мусулмонларнинг авлодлари испан фуқаролигини олиш уларнинг ҳам ҳаққи эканини айтмоқда.\n25.02 01:33 15492\n24.02 14:38 5221\n24.02 14:59 4987\n25.02 11:01 3004\nБугун, 00:39 39 Ўзбекистон\nМутахассис тўғри нонушта қилишликнинг сирини ошкор қилди\nБугун, 00:30 25 Тиббиёт\nБугун, 00:24 167 Ўзбекистон\nСамарқандда Тайландга фоҳишаликка қиз юбораётган аёл қўлга олинди\nКеча, 22:45 54 Ўзбекистон\nКеча, 20:54 55 Ўзбекистон\nКеча, 20:29 32 Ўзбекистон


Автоволонтерлар, волонтер-штурманлар ва қадоқловчилар: пойтахт аҳолиси карантин даврида бир-бирига қандай ёрдам бераяпти? | Қозоғистон янгиликлари: Сўнгги хабарлар «Kazakh TV» каналида | Kazakh TV\nАвтоволонтерлар, волонтер-штурманлар ва қадоқловчилар: пойтахт аҳолиси карантин даврида бир-бирига қандай ёрдам бераяпти?\nПандемия бошланган кунлардан буён Нур-Султонда яшовчи 3000 дан ортиқ одам «Эзгу ишлар» миссиюяси доирасида зиммасига турли мажбуриятларни олган. Март ойидан бошлаб Ёшлар сиёсати бошқармасига волонтёр бўлиш истагидаги минглаб ёшлардан аризалар келиб тушди. Бошқарма раҳбари Даулет Карибек бу ҳақда Kazakh TV мухбирига маълумот берди. Унинг айтишича, кўнгиллилар бажараётган ишлар учун ҳақ олмаяпти, аксинча, ишлаб топган пулларини сарфлаш ҳоллари ҳам юз беряпти.\n«11 майгача озиқ-овқат маҳсулотлари тарқатиш, блокпостларда навбатчилик қилдик, бир гуруҳ волонтёрлар кексаларга ёрдам берди, дўконлардан озиқ-овқат олиб келиб берди. Ҳатто бензин учун ҳам ҳақ тўламадик. Автоволонтёрлар уларни ташиб беришга кўмаклашди, штурман-волонтёрлар ҳайдовчилар ёнида ўтирганча нарсаларни тарқатишга ёрдамлашди. Қадоқлашни ҳам волонтёрлар бажарди. Уларнинг ҳаммаси яхши ишларни амалга ошириш учун ёрдамга келди», деди Даулет Карибек.\nБугунги кунда 50 нафар кўнгилли пойтахтдаги собиқ «Рамада Плаза» меҳмонхонасида жойлашган стационарда навбатчилик қиляпти. Уларнинг кўпчилиги – Астана тиббиёт институти талабалари. Тиббиёт қоллежи талабаларидан яна 260 нафари волонтёр сифатида коронавирус билан курашишга тайёрланяпти.\n«Улар ўз ихтиёри билан стационардаги врачларимизга ёрдам бериш истагини билдирди. Ҳозир поликлиникаларда ўқитаяпмиз, аста-секин иш берамиз», деди Даулет Карибек.\nВолонтёрлар орасида меценатлар ҳам бор. Масалан, «Жентльменлар клуби» 300 оила учун озиқ-овқат саватчалари юборди. Даулет Карибек фикрича, Қозоғистонда корпоратив волонтёрлик ҳам авж олмоқда.\nАҳоли имконияти кўра волонтёрларга яхшилик билан жавоб беришга интилмоқда.\n«Момоларнинг бирининг уйига озиқ-овқат олиб боргандик. У эса бизни науриз кўжа билан сийлади. Шу тариқа раҳмат айтди. Ильинкада эса битта опахон тиббий ниқоблар етишмай турган вақтда бизга бир қанчасини тикиб берди. Уйида тикиб, волонтёрларга олиб келганлар ҳам жуда кўп бўлди. Ўз қўли билан тумор тикиб, волонтёрларга совға қилганлар ҳам кўп бўлди», деди бошқарма раҳбари.\nДаулет Карибекнинг фикрича, пойтахтимизда бошқаларга ёрдам кўрсатишни истаётганлар сони тобора ортиб боряпти. Кўнгиллилар сафига қўшилишни истаганлар эса Ёшлар сиёсати бошқармасига мурожаат этиши мумкин. Бу ерда ҳаммага иш топилади. Алоқа боғлаш учун Instagramдаги @daulet_karibek ёки @ns_jastary аккаунтларига мурожаат этиш зарур.\nкоронавирусинфекцияволонтерҚозоғистонCOVID-19карантинBirgemiz: Taza Álem


Тоғли Қорабоғ: шахмат тахтасидаги ўйин...ми?\n16:42 / 05.04.2016\nАмерика томонининг ташаббуси билан Россия ташқи ишлар вазири Сергей Лавров ва АҚШ давлат котиби Жон Керри ўртасида телефон орқали мулоқот бўлиб ўтди. Улар Арманистон ва Озарбайжонга мурожаат қилиб, ўт очишни зудлик билан тўхтатишга чақирди. Ҳар икки мамлакат ташқи сиёсат маҳкамаларининг раҳбарлари Тоғли Қорабоғда вазият кескинлашиб бораётганидан ташвишга тушаётганларини билдиришди. Бугун Венада ЕХҲТнинг Минск гуруҳи юзага келган мазкур муаммони элчилар даражасида ҳал қилиш борасида мулоқотлар бўлиб ўтмоқда.\nЭслатиб ўтамиз, 1988 йил февраль ойида Тоғли Қорабоғ мухтор вилояти Озарбайжон таркибидан чиқиши борасида баёнот берганидан бошлаб Арманистон ва Озарбайжон ўртасида можаролар бошланиб кетди. Ўша кундан бошлаб Озарбайжон ҳудудий яхлитлиги сақланиб қолиниши борасида айтиб, Арманистон эса мустақиллиги тан олинмаган республика манфаатларини ҳимоя қилиб келади. Мажорони тинч йўллар билан ҳал қилиш борасидаги ЕХҲТнинг Минск гуруҳи доирасидаги мулоқотлар 1992 йилда бошланган. Гуруҳнинг доимий аъзолари сифатида АҚШ, Россия, Германия, Франциядан ташқари Беларусь, Германия, Италия, Швеция, Финляндия, Туркия, Арманистон ва Озарбайжон, шунингдек, ЕХҲТнинг аввалги, амалдаги ва келажакдаги раислари кўрилади.\n4 апрель куни Тоғли Қорабоғда кенг қамровли ҳарбий ҳаракатлар кузатилди. Арманистон президенти Серж Саргсян ЕХҲТга аъзо мамлакатлар элчилари билан учрашар экан, ҳарбий ҳаракатлар кескинлашиб кетгудек бўлса, кенг қамровли урушга айланиб кетишидан огоҳлантирди ва ҳарбий ҳаракатлар давом этадиган бўлса, у ҳолда Арманистон Тоғли Қорабоғ мустақиллигини тан олиши борасида баёнот берди. Озарбайжон ташқи ишлар вазирлигининг матбуот котиби Хикмет Гаджиев Боку ўт очишни тўхтатишга тайёрлигини, бироқ бунинг учун Арманистон БМТ Хавфсизлик кенгаши қабул қилган резолюцияларга амал қилган ҳолда Озарбайжоннинг оккупация қилинган ҳудудларини тарк этиши кераклигини билдирди.\nМухбирларнинг хабар қилишича, бугун Тоғли Қорабоғда нисбатан осойишталик ҳукмронлик қилмоқда. Жанглар аҳоли пунктларидан ташқарида кузатилмоқда. Мактаблар фақат 2 апрель куни ишламади, холос. Чунки мактабларга жанглар кузатилаётган минтақалардан қочиб келган одамлар жойлаштирилди. Тоғли Қорабоғдаги шифохоналар ярадорларни қабул қилишга тайёр ҳолатга келтириб қўйилди. 4 апрелга ўтар кечаси Степанакертга “Еркрап” кўнгиллилар ҳаракатининг 200га яқин аъзоси келди. Миллатчиларнинг “Дашнакцутюн” партияси вакилларининг келиши ҳам кутилмоқда.\nОзарбайжон матбуотининг ёзишича, Тоғли Қорабоғ можароси давом этаётган чорак асрлик даврдан бери Америка матбуотида илк бор жанглар Арманистон оккупация қилинган Озарбайжоннинг собиқ мухтор вилоятида юз бераётгани хақида хабарлар пайдо бўлди. Шу тариқа АҚШ ОАВида Арманистон оккупант сифатида талқин қилинди.\nЭкспертларнинг фикрича, бу галги вазият 1994 йилда бошланган энг йирик кескинлик эканини айтишмоқда. Айнан ўша йили Озарбайжон, Арманистон ва Тоғли Қорабоғ ўртасида келишувга эришилган эди. Аммо бу келишув ҳаётга тўла татбиқ этилди, деб бўлмайди.\nЖумадан шанбага ўтар кечаси бошланган қуролли тўқнашувлар ортида кимлар турибди? Бу саволга ҳозирча тўлиқ жавоб топишнинг иложи йўқ. Жаҳон, жумладан, Россия матбуоти кескинликни ўзи билганича талқин қилмоқда. Айримлар кескинлик ортида Туркия турибди, деса бошқалар Россияни айблашмоқда. Келинг, яхшиси, Россия матбуотидаги хабарларга мурожаат қиламиз. (inosmi.ru «Конфликт в Нагорном Карабахе — начало «войны чужими руками»?, «Нагорный Карабах запылает?», «Авантюра в Карабахе: кто начал первым?», «Константин Боровой: в Кремле возмущены независимой политикой Азербайджана», «Конфликт в Нагорном Карабахе грозит войной с участием России и Турции», «Эта война, которую армяне проиграли», «Размороженный конфликт на Кавказе»)\nАрманистон томонининг фикрича, бу галги можаро Озарбайжон томонидан бошланган. Аммо расмий Боку бу каби иддаоларни кескин рад этмоқда. Уларнинг айтишича, Озарбайжон қуролли кучлари фақат жавоб зарбасини берган.\nАйрим таҳлилчиларнинг фикрича, Қорабоғ атрофидаги можароларнинг асосий гарови сифатида Кремль кўрилади. Тоғли Қорабоғ собиқ ташқи ишлар вазири Армен Меликяннинг сўзларига кўра, Қорабоғ Россиянинг Арманистон ва Озарбайжон билан бўлган муносабатларининг гаровига айланган. Бу фикрлардан кўриниб турибдики, Россия Кавказдаги мана шу икки республикадан бири билан муносабатларида муаммо пайдо бўлса, Тоғли Қорабоғ қартаси ўйналади. Россиялик сиёсатчи Константин Боровойнинг сўзларига қараганда, Россия анчадан бери турли можароларда провокаторлардан фойдаланиш тактикасини қўлламоқда. Бу Жанубий Осетия, Абхазия, Днестрбўйи, Украина шарқидаги мажороларда кўринади. Сиёсатчининг айтишича, Тоғли Қорабоғда Арманистон ва Озарбайжон ўртасида юзага келган можароларга тўғридан тўғри Россиянинг алоқаси бор. Худди шу каби фикрларни россиялик сиёсатшунос ва публицист Андрей Пионтковский ҳам қайд қилиб ўтди. Унинг фикрича, шу тариқа Россия можарони уюштириб, сўнгра тинчликпарвар сифатида саҳнада тинчликпарвар сифатида пайдо бўлади. Шу тариқа Кремль нафақат Арманистон ва Озарбайжон, балки Грузия устидан ҳам назорат ўрнатишга муваффақ бўлади. Кремлнинг яна бир мақсадларидан бири жаҳондаги бирор бир муаммо Россия иштирокисиз ҳал бўлмаслигини эслатиб қўйишдан иборат экан.\nБу галги можаро Озарбайжон ва Арманистон президентлари Вашингтонда бўлган бир вақтда юз берди. Ҳар икки президент бу галги кескинлашув учинчи томон хоҳиши билан юзага келганидан хабардор этилдилар. Шуни айтиш керакки, Россия ҳам Озарбайжон, ҳам Арманистон ўз таъсир доирасида бўлишини истайди. Шу сабабли Тоғли Қорабоғ муаммосининг ҳал этилиши даргумон. Константин Боровойнинг сўзларига қараганда, Озарбайжоннинг АҚШ, Европа ва Туркия билан алоқаси яхшилиги ҳам Россияга ёқмаслиги мумкин.\nМинтақадаги вазиятни кузатиб бораётган экспертларнинг фикрича, Тоғли Қорабоғда ҳарбий ҳаракатлар эртами кеч қайта тикаланиши турган гап эди. Бу қўрқувлар 2 апрелга ўтар кечаси амалга ошди.\nҚорабоғдаги янги уруш нафақат Арманистон ва Озарбайжон фожиаси, балки бутун Жанубий Кавказ учун ҳалокатли бўлиши мумкин.\nОзарбайжон тинчликсевар давлат. Ҳудудининг 20 фоизи оккупация қилинганига, бир миллиондан ортиқ озарбайжон миллатига мансуб фуқоро ўз ерларидан бош олиб кетган бўлишига қарамай, расмий Боку Тоғли Қорабоғ муаммоси 1993 йил 30 апрелда (№822), 1993 йил 29 июлда (№853) ва 1993 йил 14 октябрда (№874) қабул қилинган резолюциялар асосида тинч йўллар билан ҳал қилинишини истайди.


20 октябр 2021, Тошкент вақти: 00:10\nБензин йўқлиги боис кўпчилик нархлар қимматлаганидан бехабар қолди.\nЎзбекистонда 10 декабр кундан бошлаб бензин нархи 15 фоизга оширилди. 1220 сўм бўлган АИ-80 бензини 1405 сўм, 1350 сўмдан сотилган АИ-91 бензини 1555 сўм, 1500 сўмлик АИ-95 бензинига эса 1725 сўм нарх белгиланди.\nБензин нархининг ошишига Ўзбекистон Вазирлар Маҳкамасининг ёнилғига солинадиган солиқни ошириш ҳақидаги қарори сабаб бўлди. Бу ҳақда расмий идораларга ёнилғи етказиб берадиган “Пойтахт” номли масъулияти чекланган жамият мутасаддиси Озодликка гапириб берди.\n- Бугун нархлар ошган.\nОзодлик: Неча пул бўлаяпти бензинлар?\n- АИ-80 1405 сўм бўлган.\nОзодлик: АИ-91, АИ-95 ларчи?\n- АИ-91 1555 бўлибди.\nОзодлик: Бензин нима сабабдан ошди?\n- Қанақа сабабдан? Тепадан оширилади. Налоговий қиймати ошганда.\nОзодлик: Солиқлар ошдими?\n- Ҳа, солиғи ошган. Вазирлар Маҳкамаси 13чи число билан оширибди, деди расмий идораларга ёнилғи етказиб берадиган “Пойтахт” номли масъулияти чекланган жамият мутасаддиси.\nСуҳбатдошимизнинг айтишича, шу кунларда Тошкент шаҳрида бир неча ҳафта кузатилган бензин тақчиллиги муаммоси бироз ҳал этилган ва пойтахтлик ҳайдовчилар бензин ахтаришга кўп вақт сарфламаяпти. Бу гапни тошкентлик ҳайдовчилардан бири ҳам тасдиқлади.\nЛекин вилоятларда бензин қурғоқчилиги ҳамон давом этмоқда. Қашқадарёлик Шаҳриёр ака, 8 декабр – Конституция байрами куни ҳукумат бизга ҳам туҳфа қилди, АЁҚШларга бензин чиқди, лекин ўша куни бензин қуйиб олганлар улгурди, улгурмаганлар яна пиёда қолди, дейди.\n- Конституциянинг 18 йиллиги байрами муносабати биланми шу байрамдан кейин мана биргина Китоб райони ëки Қаршини кўрадиган бўлсак, бензинга дастлаб одамлар навбатга туришдию, лекин ҳар битта АËҚШга 3 машинадан берган экан. Бир машинани олгунча одамлар навбатда туришди. Қолган икки машинага одамлар навбатдан ҳам кетиб қолиб, хоҳлаганча бензин олишди. Ўшанга қадар 20та-20та бериб турарди, дейди Шаҳриëр ака.\nБензин бўлмагани учун, унинг нархи ошганидан ҳам хабаримиз бўлмади, дея қўшимча қилади Шаҳриёр ака.\nОзодлик: Бугун бензин нархи ошганидан хабарингиз бўлдими?\n- Бугун ошганидан хабаримиз йўқ.\nОзодлик: Бугун бензин нархи ошди мана 15 фоизга. АИ-80 бензини 1405 сўм, АИ-91 бензини 1555 сўм, АИ-95 бензини 1725 сўм бўлди.\n- АИ-80 ни яна такрорланг.\nОзодлик: 1405 сўм.\n- Ўзининг нархига келибди энди. Сотув нархига келибди. АËҚШ гўëки шу нархни билгандай шу нархдан сотишар эди. 1400-1500 сўм сотишар эди. Лекин бугун яна йўқ АËҚШларда. Кеча свободно сотилди. Бугун эса бирорта АËҚШда бензин йўқ. Бугун ошганидан хабарим йўқ эди. Ҳозир АËҚШларда бензин йўқ, дейди Шаҳриëр ака.\nФарғоналик Абдулазиз ҳам бензин нархи ошганидан бехабар қолди.\n- Йўқ, эшитганимиз йўқ.\nОзодлик: Бугундан бошлаб бензин нархи 15 фоизга ошибдию.\nОзодлик: Ҳа. Бензин нархи ошганини нимага билмадинглар?\n- Заправканинг ўзида бензин йўқку. Қаердан биламиз?\nОзодлик: Бензин қанчадан бери муаммо бўлаяпти?\n- Тўрт ой бўлди.\nОзодлик: Муаммо қанақа бўлаяпти? Доимий равишда йўқми ëки баъзан бўлиб қоладими?\n- Икки-уч кунда бир определëнний заправкаларга бензин чиқаяпти. Бензин чиққанда битта борсангиз очеред. Камида 30та машина бор. 50-60-100тагача бўлиб кетади. Ҳаммага етмайди бензин.\nОзодлик: Етмаганлар нима қилишади?\n- Етмаганлар сўкиниб чиқиб кетаверишади.\nОзодлик: Ҳозир машинада юрибсизми ëки машинасизми?\n- Бугун машинада чиқдим. Чунки икки кун олдин ўртоғим билан Олтиариқнинг йўлига бориб заправкадан бензин олиб келдик.\nОзодлик: Бензинни Олтиариқдан олиб келаяпсизларми?\n- Бу ерда қўлда олгандан кўра у ердан олиб келсангиз вигоднийроқ. Бир литрини 1500дан қуйиб бераяпти. 95 деб бераяпти. Энди 95 бензинмас у. 80дан озгина яхшироққа ўхшаяпти. 91 ҳам эмас. Олдинги 91лар бошқача эди. Бу ерда шаҳарда қўлдан қуяман десангиз энг ками 2000, дейди Абдулазиз.\nАбдулазиз хусусий тадбиркорлик билан шуғулланади. Ундан бензин нархининг атиги 200 сўмга ошгани сизга оғирлик қиладими, деб сўрадик.\nОзодлик: Сизларга ўхшаган хусусий тадбиркорларнинг қўлида ҳар доим пул бўлади. Сизларга ўхшаганларга ҳам таъсир қиладими?\n- Конечно. Анча таъсир қилади. Ҳозир бой одамлар, Каптива, Эпика олган одамлар “бу машина 20та бензин ейди экан” дейишаяптию. “Бензин йўқ” деб нолишаяптию, дейди Абдулазиз.\nАбдулазиз, бензиннинг давлат нархи ошган бўлса, “қўлда” ҳам нархи ошарканда, деб аттанг қилди. Устига устак “қўлда” сотадиганлар ҳам АЁҚШлардан “уриб” қолишни ўрганиб олишган, дейди фарғоналик суҳбатдошимиз.\n- Энг ками 2000 сўмдан.\nОзодлик: Қанақа бензин у?\n- 80да. 91 деб сотишади. Точно 80. Машина шариллаб кетади, юришга қийналади. 5 литр қуйсангиз, унинг ичида 4,5 литр бензин бўлади.\nОзодлик: Машинангизнинг баки охирги марта қачон тўлган?\n- Бензин йўқ бўлишни бошлаган пайтда тўлдирган эдим. Адашмасам 4-5 ой олдин.\nОзодлик: Бакнинг тепаси занглаб ектмаганми?\n- Билмадим, очиб кўриш керак, дейди фарғоналик Абдулазиз.


Тошкентга қайси мамлакатлар сармоя киритишга қизиқмоқда? Ортиқхўжаев бу ҳақда маълумот берди: улар орасида EMAAR ҳам бор\n15:20 / 30.06.2019 18837\nФото: Jeffrey E Biteng\nТошкент шаҳрига қайси мамлакатлардан инвесторлар кўпроқ қизиқиш билдирмоқда ёки амалий ҳаракатларни бошлаб юборишган? Тошкент шаҳар ҳокими Жаҳонгир Ортиқхўжаев ҳокимликда бўлиб ўтган матбуот анжуманида журналистларнинг шу каби саволларига жавоб қайтарди.\n«Ҳар бир давлатнинг иқтисодий сиёсати бўлади. Америкаликлар одатда иккинчи бир давлатга сармоя киритишга шошилмайдилар. Албатта, дунёга очилаётганимиз, Президент Мирзиёев томонидан бир қанча давлатларга визаларнинг бекор қилиниши ҳам ёрдам беряпти. Шу ҳафта Марокаш ва Америка элчиларини қабул қилдим. Америка Ўзбекистонга инвестиция киритиш борасида ҳаракатга тушиб қолган.\nТуркия борасида айтишим мумкинки, туркияликлар қаерда имконият бўлса сармоя киритишга, тез кириб, тез мослашадиган миллат. Улар биринчи киришни бошлади ва кўп инвестиция киритди. Кореядан бор. Сўнгги икки ойда Хитойдан инвесторлар келиши жадаллашди. Россия, Қозоғистондан келишяпти. Тожикистондан таклифлар билдириляпти. Озарбойжон, Афғонистон, араб давлатлари, айниқса, БАА билан катта лойиҳа устида ишлаяпмиз. Дунёнинг энг баланд иморатини қурган EMAAR компанияси президенти келди. Катта таассурот қолди. Саудия Арабистони ва Германия қизиқиш билдиряпти. Аммо, таъкидлаш ўринлики, германияликлар ҳам бу борада анчагина эҳтиёткор халқ.\nТаъкидлаш ўринлики, бизга қайси давлат кириб келаётгани ёки қизиқиш билдираётганининг аҳамияти йўқ. Етарки, бизга келсин, сармоя киритсин, иш ўрни яратсин, одамлар иш билан банд бўлсин», - деди Ортиқхўжаев.


СТАЛИН ТАН БЕРГАН, СТАЛИНЧА ТУЗУМ КУН БЕРМАГАН АДИБ | Маърифат саодати\nСТАЛИН ТАН БЕРГАН, СТАЛИНЧА ТУЗУМ КУН БЕРМАГАН АДИБ\n1930 йилнинг 18 апрели. Соат тунги уч. Иқтидорли, аммо давр жабрини чекиб, ишсизликдан қийналиб, ғоят қашшоқ ҳолда яшаётган Михаил Булгаковнинг мўъжазгина квартирасида қулоқни қоматга келтириб телефон жиринглади. Ёзувчи бетоб эди. Хонадон соҳибаси Елена Сергеевна Булгакова бемаҳалда қилинган қўнғироқдан юраги увишган кўйи гўшакни кўтарди:\n— Эшитаман. Ҳа. Булгаковни ким сўраяпти?\nБунга жавобан гўшакдан хирпи овоз эшитилди:\nБу исмни эшитган Елена Сергеевнанинг юраги орқасига тортиб, тили калимага келмай қолди. У жавоб қилишни ҳам унутиб, диванда кўрпага бурканиб ётган касал эрини тортқилай бошлади:\n— Мишенка, телефонда сени ўртоқ Сталин сўраяпти! Тезроқ бўлақол!.. Сталин сўраяпти деяпман!\nМихаил Афанасьевич бу хабардан бир муддат ўзига келолмай турди-да, кейин:\n— Сталин? Қўйсанг-чи! Артистлардан бирортаси ҳазиллашаётган бўлса керак, — деди. Лекин бирорта артистнинг кимсан Сталин номи билан ҳазил қилишга ҳадди сиғмаслигини ўйлаб, гўшакни кўтарган эди, радио орқали эшитиб юргани — таниш овоз эшитилди:\n— Ўртоқ Булгаков, сизни Сталин безовта қиляпти!\nБулгаков тамоман ўзини йўқотиб қўйганидан, «қовун туширди»:\n— Қ-қайси Сталин?\nГўшакнинг нарёғидан сал зардали жавоб бўлди:\n— Билишимча, Совет иттифоқида битта-ю битта Сталин бор. Балки сизнинг Сталинингиз бир нечтадир?\nБундай пўписамонанд гапдан кейин Булгаков ўзига келди:\n— Кечирасиз… Узр, Иосиф Виссарионович, сизни жоним билан эшитаман!\n— Мен сиз билан учрашиб, суҳбатлашсам деган эдим?\nБу таклифдан Булгаков яна довдиради:\n— Нима учун? Қайси мавзуда суҳбатлашамиз?\n— Ноз-неъматлар-у, костюмлар тўғрисида эмас, албатта. Адабиётнинг вазифалари, адабиётчининг виждони ва маънавияти ҳақида суҳбатлашамиз. Эшитишимизга қараганда, сиз хорижда яшашни истаяпсиз шекилли?\n— Рус ёзувчиси Ватандан ташқарида яшай олмайди, Иосиф Виссарионович.\n-Тўғри айтдингиз. Маъқул… Билишимча, ҳозир ишсиз экансиз. Қаерда ишлашни истайсиз?\n— Бадиий театрда, Иосиф Виссарионович.\n— Эрталаб директорнинг номига ариза ёзиб, унинг қабулига боринг!\n— Мен бориб учрашгандим, рад қилишган.\n— Улар хато қилишибди. Балки қилмишларидан пушаймондирлар. Яна бир марта бориб кўринг. Агар яна рад қилишса, менга ёзинг!\n— Раҳмат, ўртоқ Сталин!..\nБундай суҳбатдан кейин кўзга уйқу келарканми?! Юраги ёрилиб кетмаганига шукр қилган Булгаков касалини ҳам унутаёзди. Эр-хотин эрталабгача ухлашгани йўқ. Саҳарлаб ёзувчи бир тўғрамгина қотган нон ва бир стакан чой билан нонушта қилиб, соқолини қиртишлаб олгач, театрга боришга отланаётган эди, эшик тақиллади. Михаил Афанасьевич эшикни очаркан, баттар ҳайратда қолди: негаки, остонада ўзи отланаётган театр директорининг ўринбосари Фёдор Михалский ҳаллослаганича турарди. Кечагина Булгаковнинг саломига алик олмай кетган директор ўринбосари уни қучиб, бийрон сўзлай кетди:\n— Михаил Афанасьевич! Қадрдонгинам! Мана, ўзим келдим эшигингизга. Қани, ёзинг аризани, азизим!\n— Қанақа ариза?\n— Бадиий театрга-да! Директор Немирович-Данченконинг номига. У киши сизни кутиб турибди, Мишенка.\n— Мен ахир яқиндагина ҳузурингизда бўлганимда, гаплашгингиз ҳам келмаганди-ку…\n— Э-э, ўтган ишга салавот! У борганингизда ишга кўмилиб ўтиргандим, чарчаганимдан гаплаша олмагандим, ҳозир истаганча гаплашишим мумкин…\nШу тахлит театр директорининг ўринбосари, Булгаковнинг аризасини олиб кетди. Бу кунгабоқармисол одамларнинг бирданига бунчалик ўзгариб қолиш сабаби ёзувчига аён эди, аммо Сталиннинг Булгаковга қўнғироқ қилганини улар қаердан эшитишди экан? Ана шуниси эр-хотинга жумбоқлигича қолди…\nБу воқеадан кейин Михаил Булгаковнинг ишлари юришгандек бўлди. «Турбинларнинг кунлари» драмаси саҳналаштирилди, нашриёт раҳбарларининг ўзлари шартномаларини қўлтиқлаб Булгаков ҳузурига кела бошлашди. Унинг асарлари газета ва журналларда кетма-кет чоп этила бошланди. Минглаб мухлислар Булгаков асарларини ҳузурланиб ўқишар, пьесаларини кўриш учун театрга шошишарди. Аммо бу муваффақиятлар кўпга бормади. Сталиннинг Булгаков билан ортиқ иши бўлмаганини сезган театрдаги «учлик» — Немирович-Данченко, Станиславский, Подгорний каби директор, ўринбосар, труппа мудири лавозимидаги бюрократлар унинг асарларини саҳналаштирмай қўйишди. Булгаков яна иқтисодий қийинчиликлар ичида қолди. Табиийки, у бу тўғрида ҳеч кимга шикоят қилгани йўқ. Аммо… ўша кунларнинг бирида театрда телефон жиринглади. Гўшакни эринибгина Подгорний олди:\n— Бадиий театр эшитади. Ким гапиряпти?\nПодгорний бу исмни эшитди-ю, нафаси бўғзига тиқилиб қолди ва аранг ўзини қўлга олиб, югурганича Станиславскийни чақирди. Станиславский гўшакни тутаркан, беихтиёр таъзим қилиб юборди:\n— Салом, Иосиф Виссарионович! Соғлиғингиз яхшими? Бахтимизга ҳамиша соғ бўлинг!.. Константин Станиславскийман, ўртоқ Сталин.\n— Бизнинг фикримизча, ўртоқ Станиславский, Булгаковнинг «Турбинларнинг кунлари» пьесасини қайта саҳналаштириш керак.\n— Фикрингизга қўшиламан, ўртоқ Сталин! Биз бу топшириқни бутун жамоамиз билан бажонидил амалга оширамиз!\n— Саҳналаштириш учун қанча вақт керак бўлади?\n— Бир ярим йилда тайёр қиламиз, Иосиф Виссарионович!\n— Бўлмайди! Биз спектаклни уч ойдан кейин кўрмоғимиз керак!\n— Худди шундай! Мутлақо тўғри айтдингиз! Биз бу ишни уч ойга қолмай бажарамиз!\nСталин гўшакни индамай қўйиб қўйди. Бу суҳбатдан бир зумда бутун театр жамоасидан тортиб, ёзувчи-шоирлар, ноширлар-у, мухбирларгача хабардор бўлди. Станиславский эса «уч ойга қолмай бажарамиз» дея «доҳий»га берган ваъдасини эслаб, юрагини чангаллаб қолди. Унга врач чақиришга мажбур бўлишди…\nХуллас, айтилган пайтда пьеса саҳна юзини кўрди. Унинг биринчи намойишига шахсан Сталиннинг ўзи ташриф буюрди.\nБутун мамлакатда айни мажбурий коллективлаштириш, қулоқлаштириш, очарчилик ва қатағон рўй бериб турган пайтда, Сталин Кремлда ўтирганича адабиёт, театр билан ҳам қизиқиб турарди. Булгаков эса шундай мураккаб ва қийин бир даврда мардоналик билан ижод қилишда давом этарди.\nМУҲТОЖЛИКДА ЁЗИЛГАН ФЕЛЬЕТОН\nМихаил Булгаков асли киевлик бўлиб, «Гудок» газетасида нашр этилган фельетонлари орқали москвалик мухлисларга яхши таниш бўлиб қолган эди. У ўзининг оқила рафиқаси билан Москвада анчайин қийин шароитларда турмуш кечирар, лекин эр-хотин ўз турмуш тарзларидан асло нолишмасди. Ачинарлиси, Булгаковнинг биринчи ва машҳур фельетони ҳам ғоят қийин шароитда яратилган. Унинг ўзи бу ҳақида қуйидагича ёзиб қолдирган (бу маълумот тадқиқотчи олим Леонард Генлиннинг 1994 йилда Минск шаҳрида чоп этилган китобида келтирилган):\n«…1919 йилда ярим кечада шалағи чиққан вагонда кетиб борардим. Керосиндан бўшаган шишага тиқилган жиндай шам ёруғида биринчи фельетонимни ёзиб тугатдим. Эртасига, совуқдан роса тўнғиган ҳолда, устимда дабдаласи чиққан солдат шинели билан, киссамда бир чақа пулсиз, йўғон, барваста, совуқ нигоҳли муҳаррирнинг қаршисида турардим. Муҳаррир фельетонни қўлига оларкан, совуққина вишиллаб қўйди:\n— Бир ҳафтадан кейин келинг.\nБир ҳафтани амаллаб ўтказдим-да, юрагим така-пука, очликдан тиришган ҳолда ўша таниш кабинетга яна кирдим. Муҳаррир бутун гавдаси билан менга ўгирилиб, ҳайқирди:\n— Сиз Александр Валентинович Амфитеатровга ўхшаб ёзар экансиз! Сизнинг тасвирларингиз қай бир жиҳати билан менга Чеховни эслатди! Ишончим комилки, сиз ҳадемай кулги қироли Аверченкони ҳам ярим йўлда қолдириб кетасиз. Сиз, азизим, жуда зўр истеъдод соҳиби экансиз!..\nОчликдан сўлагимни ютиб сўрадим:\n— Демак, фельетон маъқул бўлибди-да?\n— Маъқул ҳам гапми! Жуда зўр! Сиз тили ўткир ижодкорларнинг ҳаммасини — ўликларини ҳам, тирикларини ҳам орқада қолдириб кетибсиз!\n-Ундай бўлса, босиладими? Жиндай қалам ҳақи берасизми?..»\nХуллас, Булгаков иқтидорига ҳамма тан берарди. Дастлабки ижод намуналари биланоқ у муҳаррирлар ва ўқувчилар эътиборини жалб қила олган эди, аммо, юқорида айтганимиздек, турмуш шароити ниҳоятда оғир бўлган.\nОЧ ҚОЛСА ҲАМ, ВИЖДОНИГА ҚАРШИ БОРМАСДИ…\nБулгаков очлик ва муҳтожлик азобларини тортиб яшаса-да, ҳаётини енгиллатиш учун виждонига қарши иш қилмаган. Шунинг учун ҳам у 1925 йилда чекистлар томонидан берилган топшириққа ҳам рўйхушлик бермади.\nЎшанда чекистлар Булгаков ва ёзувчи Бабелга катта-катта ваъдалар билан, 1918 йилнинг 24 декабр туни шундоққина Москва шўроси олдида Яшка ҳамён деган ўғрибошининг Ленинни тунаганига оид ҳужжатни бадиийлаштиришни топширишади. Лубянка томонидан берилган топшириқни бажариш шарт бўлган замонда, Бабел гувоҳ чекистнинг қўлёзмасини қайта ишлашга енг шимариб киришади: қатъият билан қўлёзмадаги воқеаларни бўрттиради, матнни анча ёрқин ва таъсирчан қилади. Булгаков эса чекистнинг қўлёзмасига сал-пал қўл теккизади – фақат услубдаги хатоликларни тузатади, ҳаддан ташқари чўзилиб кетган ёки ўта жимжимадор жумлаларни таҳрир қилади, холос. Шу боис Лубянкадагилар Булгаковнинг бу ишига «Ҳафсала билан қилинмаган. Лоқайд муносабат билан ёндошилган. Берилган топшириқни бажаришни хоҳламаган» деб хулоса беришади. Балки шу боисдан ҳам Булгаков мудом кузатувда бўлгандир, тазйиқларга учрагандир?..\nИсаак Бабел эса Лубянканинг, ҳукуматнинг муруввати остида, китоблари қайта-қайта чоп этилиб, шоҳона ҳаёт кечиради. У бир дўстига юборган мактубида: «Генералнамо бўлиб юрибман… Топиш-тутишим ҳавас қилгудек» дея ёзганди.\nАммо адабиётда, тарихда ялтоқилик орқали шоҳона яшаган Бабелдан ва унинг асарларидан кўра, ғариб ҳолда кун кечирган, емиши қаттиқ нон бўлган Булгаков ва унинг асарлари ёрқин жой эгаллади.\nГарчи ғариб аҳволда яшасада, Булгаков табиатан озода, сипо ҳаёт кечирарди. У билан замондош бўлган РСФСР халқ артисти Вера Александровна Давидова адиб тўғрисида шундай хотирлайди:\n— Булгаковнинг ўткир киноявий ҳикоялари билан аввалдан таниш эдим. «Ғаройиб тухумлар», «Шайтоннома», «Ит юрак»ни ўқиб, кула-кула кўзларимдан ёш чиққан. Москва театрида бир неча марта «Турбинларнинг кунлари»ни кўрганман… Булгаков баъзида Большой театрга келар, саҳна ортига чиқиб, биз билан суҳбатлашарди. Мени ҳайрон қолдирадиган жойи шундаки, унинг устида доимо бежирим костюм бўларди, кўйлаги ҳамиша кўзни қамаштирадиган даражада оппоқ, ботинкаси мойланган ва ойнадай ялт-юлт қилиб турарди. Жуда одобли, хушфеъл, қилиқлари зодагонларникига ўхшаш нозик эди. Булгаков аёлларга ҳам, эркакларга ҳам бирдек ёқарди. Эркаклар яширинча ҳамма нарсада унга тақлид қилишга ҳаракат қилишарди…\nАТЕИСТИК ТУЗУМДА ХУДОНИ ЭСЛАТГАН АСАР\nБулгаковнинг бир қанча роман, қисса ва пьесалари шўро мафкурасининг таъсири билан театр репертуарларидан олиб ташланарди. Чунки унинг асарларида мустабид тузум ва золимлик билан келиша олмаслик, адолатсизликка қарши исён яққол акс этиб турарди. Адибнинг «Ит юрак», «Чичиковнинг саргузаштлари», «Касофат тухумлар», «Уста ва Маргарита», «Оқ гвардия» сингари асарлари шўроларнинг қолипланган адабиётига сиғмади. Улар турли танқидчилар томонидан аёвсиз танқид қилинди, адибга турли ғоявий айблар қўйилди, ишидан, давралардан четлатилди, муҳтожликка маҳкум этилди…\nМихаил Булгаков биргина «Уста ва Маргарита» романини яратиб, бошқа асарга қўл урмай ўтгандаям, барча даврларда иқтидорли адиб деган номга сазовор бўлаверарди. Чунки бу унинг шоҳ асари!\n«Уста ва Маргарита» — сталинча зўравонлик тузуми шароитида ҳам эркин фикрлаш ва озод роман яратиш мумкинлигини исботлаган; адибнинг юрт тўла атеистлар ичида Худо борлигини таъкидлашдан қўрқмаганлигини исботлаган асардир!\n«Уста ва Маргарита» — ўзида сатирани, фантастикани, тарихни, психологик таҳлилни, реалистикани жамлаган ва мукаммаллиги билан жуда кўпчиликни ҳайратда қолдирган асардир!\nБулгаков бу асарга ғоят оғир 1928 йилда қўл уриб, уни то вафотига қадар, яъни нақ 12 йил сайқаллаб борди. 1940 йилда – вафотидан бир неча кун олдин ҳам оғир хаста ётганига қарамай, роман қўлёзмасини қайта-қайта кўздан кечириб, унга тузатишлар киритди.\nСиз ҳам, муҳтарам газетхон, (мабодо ўқимаган бўлсангиз), Михаил Булгаков асарларини албатта мутолаа қилинг. Улар ҳақидаги таассуротларингиз ва фикр-мулоҳазаларингизни биз билан ўртоқлашинг. Шояд, заҳматкаш, соф виждонли адибнинг руҳи бундан шод бўлса!\n«Маърифат саодати» газетасининг 2019 йил 28 март №6-сонидан олинди\nTagged Михаил Булгаков, Умидбек Бекимметов, Уста ва Маргарита\n← ҲАЙИТ НАМОЗИ\nАЛДАШ «САНЪАТИ» →


Язгули Хожагелдиев: "Насаф"ни дуранг қониқтиради, аммо бу унчалик катта устунлик эмас" - Zamin.uz\nЯзгули Хожагелдиев: "Насаф"ни дуранг қониқтиради, аммо бу унчалик катта устунлик эмас"\nОФК кубоги 3-туридан ўрин олган "Насаф" - "Олтин Аср" учрашувидан олдинги матбуот анжуманида "Олтин Аср" бош мураббийи Язгули Хожагелдиев ва футболчи Аҳмет Атаев қатнашди.\n"Гуруҳдаги сўнгги ўйинда барчасини ҳал бўлади. Бизни фақат ғалаба қониқтиради, шундай экан ғалаба учун ўйнаймиз. Ўйин қандай бўлишини эртага кўрамиз", - дейди Язгули Хожагелдиев.\n"Биз эртанги ғалаба қанчалик муҳимлигини биламиз. Ғалаба учун охиригача курашамиз, барча биздан ғалаба кутмоқда", - дейди Аҳмет Атаев.\n- "Олтин Аср" биринчи ўйинда 9 киши бўлиб 11 футболчига қарши ўйнай олишини исботлай олди. Иккинчи турда эса "триллер" бўлди. Сизнинг жамоаингизга ҳурматим баланд, лекин негадир ўзингизга ўзингиз қийинчилик туғдирасиз ва ундан чиқиб кетишга ҳаракат қилаяпсиз. "Насаф" шундай жамоаки хатоларни кечирмайди...\n- Шундай ўйинлар бўлади, ундан олдин ҳеч нима демаса ҳам бўлади, эртанги баҳс мана шундай. Барча футболчилар унинг аҳамиятини тушуниб турибди. Ёки қайсидир ўйинларда қанча гапирсангиз ҳам фойдаси йўқ. Жамоамизда ўйин амалиёти йўқ эди, "Олой" билан баҳсда йигитлар эрта ғалабани нишонлаб юборишди. Яхшики сўнгги дақиқаларда пенальтидан гол уриб ютдик.\n- Эртага сизларни фақат ғалаба қониқтиради, "Насаф"га эса дуранг ҳам етади. Шундан келиб чиқиб эртага ҳужумкор ўйнайсизларми ёки ҳимоявий?\n- Албатта ғалаба учун ҳужум қилиш керак. Аммо ўйин вазиятларидан келиб чиқиб ўйнаймиз. "Насаф"ни дуранг қониқтиради, аммо бу унчалик катта устунлик эмас. Эртага ўйинда кўрасизлар барчасини.\n- "Хўжанд" билан ўйинда икки футболчи қизил карточка олганди. Улардан бири иккита сариқ карточка олиб майдонни тарк этгани учун эртага ўйнай олади. Уни "Насаф" билан баҳсда кўрамизми ёки қандайдир жазо бердингизми?\n- Йўқ, ҳеч қандай жазо бермадик. Лекин эртага у тушадими ёки йўқми айта олмайман.\n- Қисқа муддатли мусобақаларда иккита ўйинга дисквалификация қилиш анчайин жиддий жазо эмасми?\n- Биз ўтган нарсаларни муҳокама қилишга эмас, эртанги баҳс ҳақида гаплашишга тўпландик. Бу қоидани биз ўйлаб топмаганмиз.\nЯнгиликлар » Спорт » Язгули Хожагелдиев: "Насаф"ни дуранг қониқтиради, аммо бу унчалик катта устунлик эмас"


Amazon сельфи ёрдамида тўловни тасдиқлашга патент олишга ариза топширди\n07:19 / 16.03.2016\nАҚШнинг Amazon компанияси сельфи ёрдамида харидни тасдиқлашга патент олишга ариза топширди. Бу ҳақда Re/Code нашри маълум қилди.\nАриза матнига кўра, интернет-майдонча харидорлари ўз харидлари учун тўловни сельфи ёки видео ёрдамида тасдиқлашлари мумкин бўлади.\nТизим мижознинг суратини тўловни текшириш тизимидаги сурат билан таққослайди. Amazon раҳбариятининг фикрича, фойдаланувчиларнинг исталган паролларини хакерлар ўғирлаши мумкин, юзни таниш тизими эса зарур кафолатларни беради.\nБундан ташқари, янги тасдиқлаш тизими нафақат фото ёки видео, балки фойдаланувчининг камерага муайян имо-ишораларни кўрсатишини талаб қилади, мисол учун, фойдаланувчидан жилмайишни ёки кўз қисишини сўрайди. Таъкидланишича, бу суратдаги одам ҳақиқатда тириклигини ва бу фотосурат эмаслигини билиш учун керак бўлади. Тизим шундан кейингина транзакцияни якунига етказади


Даниил Кислов: “Бобомуроднинг жасоратидан ҳайратландим” « Ўзбекистон Халқ Ҳаракати\nДаниил Кислов: “Бобомуроднинг жасоратидан ҳайратландим”\n27 March 2018 - 0:31\nДавлат тўнтаришида айбланаётган журналист Бобомурод Абдуллаевга 26 март кунги суд мажлиси якунида Сахаров жамғармасининг «Жасорати учун» медали берилди.\nМукофотни қабул қилиб олган журналистнинг аёли Қуттиқиз Балхибоева «Элтуз» мухбирига жаҳон жамоатчилигининг Бобомурод учун бу қадар жон куйдираётганидан қаттиқ ҳаяжонда экани, эрининг озод этилишидан умид қилаётганини йиғлаб гапирди.\n«Дунёнинг олис-олис жойларидан туриб кузатиб, дардимизга шерик бўлиб турган жамоатчилик вакилларидан жуда миннатдорман», деди Балхибоева.\nЖурналист Даниил Кислов ҳам Бобомуроднинг жасоратли сўзларидан қаттиқ таъсирда эканини «Элтуз» нашрига билдирди.\n«Авторитар мустабид режимларда журналистнинг ҳар қандай сўзи конституцион тузумни ағдаришга қаратилган, дея талқин қилиниши мумкин. Ҳар қандай одамни интернетдаги фикри учун қамаш мумкин. Мен «Усмон» ёки Бобнинг ёзганларида қонунга қарши бирор ҳаракат йўқ, деб ҳисоблайман. Фақат ҳақиқатни гапиргани учун журналистни айблашаётган бу судда иштирок этиш жуда оғир. Мен унинг судда ўзини тутишидан, жасоратидан таъсирдаман. Биз чин дилдан унинг тарафидамиз, чунки Бобомурод бизнинг ҳам мухбиримиз эди», деди Даниил Кислов.\nБобомурод ва яна уч нафар судланувчи устидан бу галги суд мажлиси Тошкентга кўплаб халқаро журналистлар ва экспертлар келган вақтга тўғри келди.\nСабаби, 26-27 март кунлари Ўзбекистон пойтахтида «Тинчлик жараёни, хавфсизлик соҳасида ҳамкорлик ва минтақавий шериклик» номли халқаро конференция ўтаётган эди.\nЖурналист Бобомурод Абдуллаев ва бошқа уч нафар шахс устидан ўтаëтган суднинг 26 март кунги мажлисига Тошкентдаги халқаро анжуман қатнашчилари ҳам келди. Улар орасида таниқли журналистлар Даниил Кислов, Аркадий Дубнов ва қозоғистонлик Сергей Дуванов бор.\nШунингдек, суд мажлисини «Таймс» газетаси журналисти Том Парфед ва Human Rights Watch ташкилотининг Марказий Осиё бўйича вакили, тадқиқотчи Стив Свердлов ҳам кузатмоқда.\nСуд мажлисининг қисқача тафсилоти\nБобомурод Абдуллаев, Равшан Салаев, Шавкат Оллоёров ва Ҳаёт Насриддинов устидан суд жараёнининг қисқа мазмуни қуйидагича бўлди.\nБобомурод Абдуллаев МХХ изоляторида уни қандай қийнашгани ҳақида гапирди.\nМХХ ходимларининг уни қийнашдан мақсади ўз раҳбарияти буйруғини бажариб, Муҳаммад Солиҳ, собиқ Бош прокурор (эндиликда МХХ/ДХХ раҳбари) Ихтиёр Абдуллаев ва ИИВ раҳбари Пўлат Бобожоновга қарши компромат тайёрлаш бўлган.\nБобомуродга кўра, улар ўзларига «керакли» кўргазмани ўзлари айтиб туриб ёздирган.\nАбдуллаев «Усмон Ҳақназаров» тахаллуси остида дастлаб 2003 йилдан 2004 йилга қадар, кейин эса 2011 йилдан 2017 йилгача ёзганини айтган.\n2004 ва 2011 йиллар оралиғида у бу тахаллус остида ёзмаган. Унинг сўзларига кўра, Муҳаммад Солиҳ унинг Ҳақназаров эканини фақат 2011 йили билган.\nРавшан Салаев ва Шавкат Оллоёров бу ҳақда фақат ўтган йили билишган, хусусан, Оллоёров Бобомуроднинг қамалишига 2-3 кун қолганда билган.\nШу билан бирга, уларнинг иккиси ҳам унинг Ҳақназаров экани ҳақидаги сўзларига ишонишмаган.\nУ мақолаларни Солиҳ жўнатган материаллар асосида ёзган, унга эса бу материалларни МХХ, ИИВ ва Хавфсизлик кенгашидаги унинг одамлари жўнатиб турган.\nБаъзан хатолар бўлган, бироқ бу атай қилинмаган, чунки бу маълумотларни текшириш мутлақо мумкин бўлмаган.\nУ бу мақолаларни пул учун ёзмагани, шундан келиб чиқиб ҳеч ким унга «ҳомийлик» қилмаганини билдирган.\nШунингдек, Бобомуроднинг судда билдиришича, мақсади юқори ҳокимиятда аслида кимлар қандай яшашини одамларга билдириш бўлган.\nЭслатиб ўтамиз, тўрт нафар шахс – журналист Бобомурод Абдуллаев, блогер Ҳаëт Насриддинов, шунингдек, тадбиркорлар Равшан Салаев ва Шавкат Оллоëров устидан аввалги суд мажлиси 15 март куни ўтган эди.\nСуд мажлисида суд тиббий экспертизаси Бобомурод Абдуллаев танасидаги «қийноқ изларини кўрмагани»ни билдирган, прокурор айблов хулосасини ўқиган ва Бобомурод Абдуллаевга сўз берилганди.\nБобомурод Абдуллаев Миллий хавфсизлик хизмати ходимлари томонидан шу йилнинг 27 сентябрида ўғирлаб кетилган. Орадан уч кун ўтиб, унинг МХХ (ДХХ) томонидан «ҳокимиятни ағдаришга уринишда айбланаётгани» маълум бўлган эди.\nМаҳкама кечгача давом этди. Келгуси суд мажлиси 27 март куни соат 15:00 га белгиланди. «Элтуз» нашри Абдуллаевнинг суди билан боғлиқ жараёнларни кузатишда давом этади.


Грецияда қутқарув режаси борасида муросага эришилди\n20 январ 2021, Тошкент вақти: 12:48\nГрецияда етакчи сиёсий партиялар мамлакат халқаро ёрдамларни олишига йўл очувчи иқтисодий чоралар борасида келишувга эришди.\nБу ҳақда Греция бош вазири Лукас Пападимос Европа Марказий банки президенти Марио Драгини хабардор қилган.\nБир неча кун давом этган музокаралар ортидан сиёсий партиялар ойлик-маошлар ва нафақалар миқдорини камайтириш, давлат секторидаги 15 минг иш ўрнини қисқартириш ва бошқа чораларни кўзда тутувчи қутқарув режаси борасида муросага келганлар.\nГреция давлат қарзлари билан боғлиқ бўҳрондан чиқиши учун 130 миллиард еврога тенг халқаро ёрдам эвазига қўйилган шартлар эди бу.\nЕвропа Иттифоқи ва Халқаро валюта жамғармаси таклиф этган ёрдамсиз Греция март ойида дефолтга юз тутиши мумкинлиги борасида хавотир билдирилаётганди.


"Championat.asia" экспертлари Суперлиганинг бугунги 2 ўйинида энг яхшиларни аниқлашди / CHAMPIONAT.asia\n21:40“Женоа”га келиши кутилган ҳужумчи “Ювентус” нишонига тушди 5 21:30“Интер” Мартинесга янги шартнома тайёрламоқда 0 21:15“Лион” ярим ҳимоячиси “Реал” ёки “Барса”дан таклиф кутмоқда 1 20:55А Серия. “Аталанта” очко йўқотди ва “Ювентус”ни қувиб ўтиш имконини қўлдан чиқарди 7 20:45Клопп Жотанинг тикланиш жараёнлари ҳақида гапирди 2 20:25Гаттузо “Юве”га қарши баҳс олдидан: “Пирло билан дўстмиз, аммо майдонда жанг бўлади” 0 20:15Лэмпард истеъфога чиқса, "Челси”ни ким бошқариши маълум 13 20:05Марлен Чобанов "Пахтакор" футболчисига айланди 43 20:00Фердинанд МЮнинг мураббийлар штабига кирмоқчи 5 19:47“Ўтган йил умуман ойлик маош олмадик. Қарздорлик ёпилмаса "Арал" ПРО Лигада иштирок этмаслиги мумкин” – Темур Турдиев билан суҳбат 15 19:35Карикатура. Абрамовичнинг сабр косаси тўлиб бормоқда 4 19:25Расман: “Арсенал” грециялик ҳимоячи билан шартномани бекор қилди 5 18:57Olamsport: Конор Aбу-Дабида шайхлардек яшамоқда, Заррух Адашевнинг UFC олдидан тадбирлари ва бошқа хабарлар 0 18:37РФИ Ўруновнинг ёши тўғрисида гапирган Юранни жаримага тортди 45 18:10"Барселона": Дест жароҳат олди 0\n"Championat.asia" экспертлари Суперлиганинг бугунги 2 ўйинида энг яхшиларни аниқлашди\n14 июн 2020 00:48\nТеглар : Қизилқум Қўқон-1912Леонид КошелевЭлгужа ГригалашвилиАГМК Суперлига БунёдкорChampionat.asiaРасул Йўлдошев\nСуперлига беллашувлари ниҳоят қайтди.\nБугунги ҳар икки ўйинда ҳам минимал ҳисоб қайд этилди. Вадим Абрамов бошчилигидаги "Бунёдкор" жамоаси ўз майдонида Бахтиёр Ашурматов устозлигидаги "Қўқон-1912"ни 1:0 ҳисобида мағлуб этди. Навоийда эса Миржалол Қосимов қўл остидаги АГМК янги бош мураббий Тачмурод Агамуродов қўлига ўтган "Қизилқум"ни таслим қилди - 1:0.\nҲар иккала учрашув якунланганидан кейин "Championat.asia" офисида одатдагидек "Тезкор студия" тасвирга олинди.\nВидео "Тезкор студия": "Бунёдкор" ва АГМК ғалабага муносибмиди? Абрамов жамоасининг муаммоси нимада?\nУнда олдин хабар берганимиздек яқин ўтмишнинг ажойиб футболчиларидан бири Леонид Кошелев эксперт сифатида қатнашди. Дастур давомида сайтимиз таҳлилчилари Леонид Кошелев ва Толибжон Қосимов ҳар иккала баҳснинг энг яхши ўйинчиларини аниқлашди.\n"Бунёдкор" - "Қўқон1912" (1:0) учрашувида энг яхши футболчи деб бир овоздан "қалдирғочлар" ярим ҳимоячиси Расул Йўлдошев тан олинди. Бугун 90 дақиқа тўп тепган Йўлдошев жуда яхши таассурот қолдирди ва майдон маркази тўлиғича жамоаси назоратида бўлишида катта ҳисса қўшди.\n"Қизилқум" - АГМК (0:1) беллашувида ҳам Кошелев ва Қосимов олмалиқликлар вингери Элгужа Григалашвилини энг яхши деб топишди. Грузиялик ўйин давомида жуда фаол бўлди ва жуда муҳим 3 очкони олиб берди.\nСизнингча, бугунги икки учрашувда ким энг яхши ўйинчи бўлди? Фикрларингизни изоҳларда ёзиб қолдиришингиз мумкин.


Фуқаролик кодексига нималарни киритиш режалаштирилмоқда | NORMA.UZ\nФуқаролик кодексига нималарни киритиш режалаштирилмоқда\nЯнги таҳрирдаги Фуқаролик кодекси лойиҳаси муҳокамага қўйилди. Ушбу лойиҳа 1.01.2022 йилдан амалга киритилиши назарда тутилган.\nФК лойиҳасига мувофиқ «корпоратив шартнома» тушунчаси киритилмоқда. Ушбу шартнома хўжалик жамиятлари иштирокчилари ўртасида тузилади (масалан, МЧЖ иштирокчиларининг ҳуқуқларини амалга ошириш тўғрисида шартнома, акциядорлик келишуви).\nФКга қуйидагилар тўғрисидаги моддаларни киритиш назарда тутилмоқда:\nфуқаролик қонун ҳужжатларини талқин қилиш;\nфуқаролик ҳуқуқларининг сиёсий ҳуқуқлардан мустақиллиги. Фуқаролик қонун ҳужжатларининг императив нормалари;\nфуқаролик ҳуқуқларини амалга ошириш;\nфуқаро тасвирининг ҳимояси;\nфуқаронинг шахсий ҳаётини муҳофаза қилиш;\nюридик шахслар органлари ва мансабдор шахсларининг фидуциар жавобгарлиги ва бошқалар.\nФК лойиҳасига «тадбиркорлик фаолияти» тушунчаси киритилди. Бу фойда олиш мақсадида қонуний ва доимий равишда амалга ошириладиган мустақил ва тартибга солинган фаолиятдир.\nЛойиҳага мувофиқ юридик шахслар, ташкил этиш тартибидан келиб чиқиб, хусусий ҳуқуқ юридик шахслари ва оммавий ҳуқуқ юридик шахсларига бўлинади. Хусусан:\nхусусий ҳуқуқ юридик шахслари ФК ва бошқа қонунларга мувофиқ таъсис ҳужжатлари асосида вужудга келади;\nоммавий ҳуқуқ юридик шахслари Президент ва Ҳукумат, бошқа давлат органлари, шунингдек фуқароларнинг ўзини ўзи бошқариш органларининг қарори асосида вужудга келади.\nШунингдек оммавий ва оммавий бўлмаган жамиятлар тушунчаларини киритиш режалаштирилмоқда. Акциялари ва акцияларига конвертланадиган қимматли қоғозлари оммавий жойлаштириладиган (очиқ обуна йўли билан) ёки қимматли қоғозлар тўғрисидаги қонунларда белгиланган шартлар асосида оммавий муомалага чиқариладиган акциядорлик жамияти оммавий акциядорлик жамияти ҳисобланади. Мазкур шарт МЧЖга нисбатан ҳам қўлланилади.\nШунингдек янгиликлардан яна бири йиғилиш қарорлари тўғрисидаги бобнинг киритилишидир. Унда қарор қабул қилиш тартиби, қарорлар ҳақиқий эмас деб топиладиган вазиятлар, қарор ўз ўзидан ҳақиқий эмаслиги ҳолатлари ҳамда фуқаролик-ҳуқуқий ҳамжамият иштирокчилари томонидан судда низолашиладиган ҳолатлар келтирилган.\nШу билан бирга, қуйидаги параграфларни киритиш режалаштирилмоқда:\nҚурилиш қилиш ҳуқуқи (суперфиций);\nШахсий фойдаланиш ва эгалик қилиш ҳуқуқи (узуфрукт);\nҚайтиб сотиб олиш шарти билан тузилган олди-сотди шартномаси;\nТовар ҳақини бўлиб-бўлиб тўлаш шарти билан сотиш (насияга товар сотиш шартномаси, товар ҳақини бўлиб-бўлиб тўлаш шарти билан сотиш шартномаси) ва бошқалар.